text:
Thank you for visiting our blog. Kachin Review is the official blog of our website www.kachinreview.com. Our website is currently inaccessible due to technical problems. So we created this blog to keep in touch with our readers while we are repairing our website.
Wednesday, July 28, 2010
Amyusha Shimlam Hkrit Tsang Ra
Lai wa sai 2009 hta bum kaboi waw ai zawn zawn, mada-ga zawn zawn nga Myen Hpyendu ni a Ngarai Wan bawm (nuclear bomb) gin shapraw na lamang shamu shamawt nga ai hpe DVB kawn shana lai wa sai. DVB kawn shiga shana wa ai, TV hkan sumla hte madun dan ai lam ni hpe mungshawa ni hku nna shiga langai hku sha mu mada yu shalai kau na sai ngu kam ai. Kaja wa nga yang hkrit tsang ra ai lam kaba langai rai nga ai gaw kadai myit dum hkrup na kun?
Myen amyu ni gaw amyu kaba myit hpe galoi mung n shazim kau lu nga ai, No. langai myen empire hpe Ahnawrahta wa gawgap lai wa sai, No. lahkawng myen empire hpe Bayitnawng wa Ayudaya zing ai kaw du hkra gawgap lai wa sai, No. masum myen empire hpe Alawnghpaya U Aung Ze Ya wa gawgap lai wa sai, ya dai ni No. mali myen empire hpe ya up nga ai myendu ni gawgap mayu nga ma ai. N dai lam ni a majaw hpyendap n gun shalaw myen mungdan ting hpyen n gun jahpring Jinghpaw mung de mung shara shagu hpyen n gun jahpring rai bungli law nga ma ai.
Myen du ni shanhte a yupmang hpe jahpring lu na matu dingbai dingna jaw nga ai rawtmalan hpyen hpung n kau ni hpe simsa lam la kau, KNU hte SSA-S ni hpe ngam da di nna, shanhte byin mayu ai yup-mang hpe ngam ngam galaw nga ma ai gaw gara rawt malan hpung ni dum nga ai kun? Amyu sha langai kata na rawtmalan hpyen hpung ni hpe shada ahkawk hkat let a ten shama nga na matu n kau ni hpe ahkaw ahkang power kaji mi shajan jaw kau, n kau ni hpe jarit makawp dap gale kau, n kau ni hpe mare sin dap (pyi-tu-tsit) galaw shangun, BGF proposal ni jaw da, rawtmalan myu tsaw hpyen hpung ni hpe hpa n re ai bungli ni hta shakyin shayup da, maga mi de a ten garawt da nna maga mi de gaw shanhte a htinggrum bungli (secret work) ni hpe awngdang hkra mayun galaw nga ma ai. N dai lam ni hpe dum ra ai.
US gaw 2003 ning hta Iraq mungdan hpe shang kasat sai, 2006 December 30 hta Sadam Hussein hpe Shinggyim Sha Shada Sat nat Mara (crime against humanity) hte jen noi sat kau sai. Ndai zawn re lam ni hpe mu hkrup ai myen du ni gaw shanhte a shimlam a matu hte amyu bawsang ni hpe naw dip da lu na matu, Ngarai Wan Bawm shachyaw nan shachyaw ra mat sai ngu myit la ma ai. Ndai Ngarai Wan Bawm lu madu da sai shani kawn USA hte kaga mungkan na ni shi hpe ga shaga nau n kang na sai. Myen du ni gaw Ngarai Wan Bawm madu da ai Dindung Korea hpe grai nan yu n gun lu nga ai. Dai ni, Dingdung Korea a mungmasa gaw communist-gumshen hpyen dap up ai mungmasa hpe lang nga ai. Lai wa sai 2010 March hta Dingda Korea Hpyen Sanghpaw langai panglai kaw lim mat ai hpe Dingdung Korea ni gap lup kau ai re ngu sawn la ma ai. Sanghpaw n tsa lawm masha 104 kaw na 58 hpe hkye la lu ma ai lam CNN shiga dap kawn shana wa ai. N dai mabyin hpe shiga kaw bang, TV kaw shapoi di ai hta lai nna Dingdung Korea hpe kadai mung hpa n lu deng nga ai. N dai gaw Dingdung Korea hta Ngarai Wan Bawm madu da ai akyu a majaw rai nga ai.
N dai zawn re ai ginlam ni hpe Myen hpyendu ni gaw grai nan yu kasi la nga ai. USA hte kaga maigan ni gaw myen hpe jahkring hkring sha mungdan masha ni hpe n zingri na matu, amyu bawsang ni hte rap rap ra ra nga na matu tsun shadut hkrum nga ai. Ndai zawn n tsa kawn sara sa galaw ai hpe myen gaw kachyi mi mung n ra sharawng nga ai. Dai majaw myen du ni gaw Ngarai Wan Bawm madu da jang USA sha n ga, gara mungdan mung shi hpe sara sa galaw n lu sai ngu myit la ai hte Ngarai Wan Bawm lu gin shalat na matu dakring dalang shakut nga sai hku re.
Myen-Dingdung Korea kanawn mazum lam hpe yu yang, Myen mung de sa lam chyai ai Dingda Korea Gumsan Magam Chun Doo-hwan hpe sat na gyam manghkang shapraw ai Dingdung Korea a akyang a majaw 1983 ning kawn Myen hte Dingdung Korea gaw hku hkau lam hten mat sai, shaning 20 ram na mat ai hpang 2007 April kawn Dingdung Korea hte Myen ni jinghku bai hku hpang wa sai, dai hpang laknak htaw sa ai ngu nawn ai Dingdung Korea Sanghpaw “Kang Nam-1” gaw Yangon hka-daru de 2007 kawn du shang hpang wa sai.
Te Za gaw Russia—Dingdung Korea hte Ngarai Wan Bawm shachyaw na matu bawng ban ai, Yangon hka-daru hta jahkring da ai Dingdung Korea sanghpaw kawn htaw sa wa ai nuclear shachyaw arung arai ni hpe bai htaw lahka la ai lam Tin Min (Te Za a laika buk zing hpang hkan wa) tsun wa ai hpe Desmond Ball ka wa sai.
2009-Aug-1 ya na AFP shiga dap tsun ai, Dingdung Korea gaw myen hpyedu ni hpe 5 ning laman hta Ngarai Wan Bawm (Atomic Bomb) lu shapraw na matu Nuclear jak rung shadun ai lam hta garum nga ai lam ka da nga ai. Sydney Morning Herald shiga kaw tsun ai gaw, Myen Mung dingdung daw Naung Laing ngu ai Bum n pu e Ngarai Wan Bawm shachyaw arung arai ni makoi da ai, hte maga mi de gaw mung shawa lang arai a matu nuclear power hte shachyaw ai jak rung hpe Russia ni garum gaw gap nga ai lam ka da nga ai. Myen du ni tsun ai gaw nuclear bung hkrawng di shadun na lamang gaw tsi rung hta lang na tsi isotope ni hpe shapraw na yaw shada ai re lam tsun nga ai. N dai lam ni hpe Australian National University na Desmond Ball ngu ai zai ladat hka ja professor wa Moe Jo (myen hpyendu dingsa rai na nuclear shachyaw hpyendap kaw lit gun ai wa) kaw na san ka da nga ai. Moe Jo gaw masat yan lahkawng ngu na Russia de nuclear hpaji sharin sa ai marai 75 dat ai hta lawm nna nuclear hpaji sharin na marai 1,000 nga ai lam tsun nga ai.
AFP shiga dap 2002-Jan-22 hta ka ai, Maigan Khit Hkai Ningtau Lithkam Khin Maung Win tsun ai, myen gaw Mungdan Ga-daga Atomic Atsam Uhpung (International Atomic Energy Agency-IAEA) hpe Ngarai Wan Atsam Jakrung gaw gap na, mai kaja ai lam hta jai lang na re lam, shana da sai lam tsun nga ai. Maga mi de yu yang, 1995 December 15 shani Bangkok hta galaw ai Ngarai Wan Bawm n shapraw (Treaty on the Southeast Asia Nuclear Weapon-Free Zone) zuphpawng hta lata mahkret da nga ai.
Khin Maug Win matut tsun ai Jak rung Lang Rai N Gayun na Gasadi (Non-Proliferation Treaty) hpe 1992 ning hta Myen gaw lata mahkret sai lam, mai kaja lam hta jai lang na re lam tsun da nga ai. Mai kaja lam a matu yaw shada ai rai yang nuclear jak rung gaw gap na ahkaw ahkang nga nga ai. Raitim Ngarai Wan Bawm gawgap na ninghkring Pakistan masha lahkawng hpe myen mung de mayun jashawn ai lam gaw shi n tsun nga ai. Laiwa sai shaning IAEA ni Myen Mung de shang sawk sagawn yu yang Myen Mung shim lam tsawm ra yawm taw sai lam tsun nga ai.
Sai Tein Win ( DVB kawn shiga sagawn na shangun da hkrum ai wa, myen hpyen dap kaw major madang re wa, myen hpyen dap engineer hte missile shachyaw ninghkring re ai wa, Russia de missile hpaji sharin ngut nna myen hpyendap hta missile hte nuclear shachyaw na prototype hpe gawgap na lit la galaw ai wa) hpe san da ai hpe Robert Kelley ka da ai lam mung nga nga ai. N dai shiga gaw American nuclear hpungtang hpaji hpung, IAEA director dingsa, Robert Kelley hte DVB shiga gawn Sai Tein Win ni jawng hta ai shiga rai nna 2010 June 3 ya shani dip shapraw ai laika hpe lakap yu yang, ya a ten myen du ni, hkrak re ai Ngarai Wan Bawm shachyaw na formula hpe atsawm n lu gin shalat shi ai, rai tim Ngarai Wan Bawm lu madu na matu uranium htu mahkawng nga ai hte missile lu shachyaw hkra shakut nga ai lam ka da nga ai.
Matut nna German hte pawng ai Singapore na company lahkawng mung jak rung rai ni hpe myen asuya hpe dut jaw nga ai, madung gaw hpaji lam hte hpungtang hpaji sawk sagawn wunkat hta jawngma ni lang na matu yaw shada let dut jaw ai rai nga ai. German ni n tsen ai majaw dat kasa dat nna shanhte dut jaw ai jak rung rai ni hpe sa yu ma ai, jak rung kaba lahkawng shachyaw da ai hpe sa mu ai, rai tim dai jak rung grup yin hta jawngma ni hpe n mu ai hte Dakkasu Jawng mung n mu ma ai, num kasha ni hpe mung n mu ma ai, dat kasa wa matsing hkrup ai gaw jawngla ni hpyen buhpun palawng gaw n hpun ma ai. Raitim DVB ni sumla madun dan ai gaw German dat kasa wa sa du yang dai jawngma ni gaw shawa palawng hpun da nna dat kasa wa wa mat jang hpyen labu palawng bai dagraw ai hpe htawng madun dan nga ai.
1981-June-7 hta Israel majan n bungli F-16A kawn Iraq, Osirak nuclear wan bawm tam jak rung hpe sa jahten kau ga sai. 2007 Sept hta nuclear bawm shapraw ai ngu nawn ai Syria ni a jak rung hpe n bungli hte sa gap jahten kau ya ai, Israel amyusha shimlam a matu rai yang Israel amyu ni n dai hku galaw nga ma ai.
Shaning 10 ning 20 laman hta Ngarai Wan Bawm lu madu hkra shakut nga ai majaw lama na Myendu ni Ngarai Wan Bawm lu madu mat jang, Jinghpaw W.P Amyusha ni shimlam manu mana hkrit tsang ra mat sai, KIO/KIA mi nga tim lachyum n pru mat sana re. Ngarai Wan Bawm gade ram sanam ai ngu hpe Japan ni No.II Mungkan majan a ten hkam sha lai wa ma sai. 1945-August-6, Hiroshima hta kalang, August-9 hta Nagasaki hta kalang ngarai wan bawm jahkrat wa sai. Hiroshima mare sumpum 3 nga ai kaw na sumpum 2 hten za mat ai.
A ten naw nga ai laman lawan wan Amyusha shimlam a matu shajin ra sai. Miwa kahpu ba ni a ga madat nga n mai na sai. Tinang amyusha a shimlam gaw tinang lit la n shajin yang kadai sa lajang ya na i? Anhte amyusha ni zingri hkrum jamjau hkrum nga ai hpe lata tut kadai wa sa garum nga a ta? Tinang a bungli gaw tinang sha galaw ra na re. “Kaihtum de n kap kailang de n kap” re mung masa hpe gaw tawn da kau gring sai ngu mu mada ai law. Myendu ni shanglawt ni hpe 1994 hta gap hkat jahkring woi ai hte maren tinang maga de gaw kaja wa ma hkra jahkring kau ai zawn byin mat nga sai. Raitim myen du ni gaw n dai zawn re simsa ai ten hta ahkaw ahkang kaba la nna shanhte maga de manu mana jahting shajin mat sai gaw kadai myit dum nga ai kun?
Laknak kaba n madu shi yang lawan wan shamawt ra sai ngu tang madun dat ai.
1 comment:


c: text/html

text:
Ma dai-daw lekmat gara hku mai lu na. (Birth Certificate)
| Ka Mara Ai: KRC Saturday, June 28, 2008 0 comments
Malaysia mung shawa tsi rung kaba hta ma shangai la ngut nna, Ma Dai Daw lekmat (Birth Certificate) la mayu ai ni nga yang, Maju Junction Plaza kaw mai la ai. Lama nchye sa la ai rai yang PH.016-3223159 hpe matut mahkai n-na, Ma Dai-Daw lekmat hpe sa la ga.
Ma Dai Daw lekmat sa la ai ten Kanu yan Kawa lawm ra na. Mung shawa tsi rung kaw na jaw dat ai laika mai sau pa hte Mother and Child Care Center kaw na jaw dat ai laika pa ni lawm ra na.
Ma Dai Daw lekmat hpe shangai ai shani kaw na, n’htoi 30 ya laman hta lawan dik ai hku la ra na. N’htoi 40 ya lai mat ai rai yang, Ma a hkrang sumla 4x6 side langai, Ma a passport side sumla lahkawng, Kanu yan Kawa a passport sumla ni yawng lawm sa ra na. Wun pawng sha ni yawng rawt jat galu kaba wa mu ga law.
Malaysia kaw, machyi makaw hkrum wa yang
| Ka Mara Ai: KRC 0 comments
Malaysia kaw du nga ai Jinghpaw Wunpawng amyu sha Nu, Wa ni yawng chye da ra ai gaw Machyi Makaw hkrum wa ten hta tsi rung tsi gawk n-chye sa ai rai yang anhte KRC rung de ading tawk matut mahkai wa marit. Anhte KRC gaw ACTS ngu ai NGO tsi gawk hte matut mahkai let Machyi masha ni hpe tsi tsi ya ai lam hpe galaw ya nga ga ai. ACTS gaw UN a lawu na tsi gawk langai mung rai nga ai. Tsi rung (sh) tsi gawk sa ai ten UN Card (sh) KRC Card lang sa ra na.
Hka la n-ba hkrum wa ai ten, byin ai hte rau byin ai shara kaw na KRC rung de shiga shawng shana wa marit. Malaysia mung shawa tsi rung kaba hta Machyi Makaw hkrum na tsi tsi la ra ai rai yang tsi rung shang shabrai (Deposit) gaw RM 400-800 rai nga ai. RM 400 gaw grai nsawng ai ana ni a matu rai n-na, RM 800 gaw grai sawng ai ana, Ga shadawn- Ga lajang ra na ana ni a matu rai nga ai.
Ma hkum ni shata manga du wa yang shawng n-nan, Ma hte Kanu tsi gawk (sh) Mother and Child Care Center kaw shawng register galaw ma hkum hpe ap da ra ai. Dai hpang UN lekmat n-lu shi ai ni gaw dai Ma Hkum ap ai laika pa hte UN rung kaw appointment shang la ra ai. Dai hpang Ma Shangai na ten ni wa yang Malaysia Mungdan Mung shawa tsi rung kaba kaw shangai la mai ai. Tsi rung sa ai shaloi madu nga ai n’ta hkring dat la sa wa marit. Matut mahkai mai ai Hkringdat ni,
Ph . Setapak
- 016-3223601
- 016-3223204
- 016-3223204
Bukit Bintang
- 03-21450430
- 016-3223159
- 016-3223159
“ACTS Tsi Jaw Gawk Hkring dat”
ACTS Clinic @ Brickfeilds
44A Jalan Padang Belia, Brickfeilds
50470, Kaula Lumpur
Tel: 03 – 22722585
Clinic Times
Monday to Thursday
9:30am to 1pm
2pm to 5pm
2pm to 5pm
Sunday
9pm to 1pm
Registrations
9:30am to 11:30am
2pm to 3pm
2pm to 3pm
More than 30,000 Burmese Refugees Resettled
| Ka Mara Ai: KRC Wednesday, June 25, 2008 0 comments
By THE ASSOCIATED PRESS / BANGKOK
Wednesday, June 25, 2008
Wednesday, June 25, 2008
More than 30,000 Burmese refugees living in camps in Thailand have been sent to third countries in what the United Nations said on Wednesday had become the world's largest refugee resettlement operation.
Most of the refugees are ethnic Karen people who had been sheltered in nine refugee camps along the Thai-Burmese border.
The UN High Commissioner for Refugees (UNHCR) said that 30,144 refugees have left Thailand to start new lives abroad since the resettlement operation began in January 2005. But the camps remain home to 123,500 refugees and asylum-seekers.
“Some of the refugees have been here for nearly two decades,” UNHCR regional representative Raymond Hall said on Wednesday. “Some were born in refugee camps, grew up there and are now raising their own families in refugee camps. For them resettlement offers a way out of the camps and the opportunity for a fresh start in life.”
The UN and human rights groups say that over the years the Burmese army has burned villages, killed civilians and committed other atrocities against the Karen, who have long fought for autonomy from the central government.
Some activists have charged that Burma’s ruling junta is waging a genocidal campaign against the Karen and other rebel ethnic groups.
Hall said prospects for the refugees to return to Burma or settle permanently in Thailand were dim. Nearly 21,500 of the resettled refugees have gone to the United States, while Australia has received 3,400 and Canada 2,600.
Other resettlement countries are Finland, Ireland, the Netherlands, New Zealand, Norway, Sweden and the United Kingdom. Burmese refugees are now leaving Thailand for resettlement at an average rate of more than 300 a week, the UNHCR said.
Malaysia du myu bawsang ni yawng gumhpawn n-na "Mungkan Tsin Yam N-htoi" (World Refugee Day) hpe galaw
| Ka Mara Ai: KRC Friday, June 20, 2008 0 comments
Malaysia du myu bawsang yawng gumhpawn n-na "Mungkan Tsin Yam N-Htoi" (World Refugee Day) hpe 20.6.2008 kaw a ngwi a pyaw sha galaw la ngut sai hku re. N-dai hpawng hta, saw shaga da ai UNHCR, NGO, Shiga Dap ni kaw n-na myitsu ni mung sa du dung lawm mat wa ai hku re.
UNHCR a gawng malai, Protection Manager hku n-na sa du dung lawm lai mat wa sai hku re. 3:00pm kaw na 3:45pm daram gaw, shiga dap ni hpe, san lang dan ai lam galaw n-htawm, dai hpang gaw, World Refugee Day hpe, NGO kaw na myitsu langai, Pha`-Kyoe rep di ya let hpawng hpe hpaw hpang wa sai hku re. Dai hpang, World Refugee Day Statement hpe, Mon refugee committee kaw na myit su wa hku n-na, du sa ai ni yawng hpe hti dan, sang lang dan mat wa ai hpe mu lu ai.
UNHCR a gawng malai, Protection Manager hku n-na sa du dung lawm lai mat wa sai hku re. 3:00pm kaw na 3:45pm daram gaw, shiga dap ni hpe, san lang dan ai lam galaw n-htawm, dai hpang gaw, World Refugee Day hpe, NGO kaw na myitsu langai, Pha`-Kyoe rep di ya let hpawng hpe hpaw hpang wa sai hku re. Dai hpang, World Refugee Day Statement hpe, Mon refugee committee kaw na myit su wa hku n-na, du sa ai ni yawng hpe hti dan, sang lang dan mat wa ai hpe mu lu ai.
Dai hpang gaw, a myu baw sang shagu a, htung hkying ka (Culture Dance) ni hte, du sa ai myitsu ni hpe ka manawt dan lai mat wa sai hku re. Langai hte Langai n-gun ni jaw hkat, tsin yam masha ni yawng mung, ngwi pyaw la ai, myi man n-sam ni hte world refugee day hpe K.K a shaman chyeju a majaw a-ngwi a-pyaw sha galaw la ngut sai lam, KRC kaw n-na shana dat ga ai.
KRC hpe Karai Kasang hpang de' a kyu hpyi apnawng hpawng galaw
| Ka Mara Ai: Brang Nu Sunday, June 15, 2008 0 comments
Refugee ni hpe hkap la ai madang jahpan (ACR news kaw na re)
| Ka Mara Ai: Admin Saturday, June 7, 2008 0 comments

robotstxt: allowed

filter: keep


text:
Kachin ni Hpyen man 2 hte hkrum nga sai
- In Shagun Laika
- Last Updated on 12 June 2010
- By WP Brang
- Hits: 2456
Mungkan na Amyusha shagu hta tinang amyu a akyu ara hpe jahten jaza ai, Shawa daw tsa akyu ara malai tingkyeng akyu ara hpe malawng myit n’na, Amyu hpe dut sha jahten ai “hpyen” ngu ai nga ai re. Sagu hpyi hpun da ai gwi gaw, Sagu ni lapran nga let, Sagu hpe, langai hpang langai, n’mu lu ai sha, hpya sha nga ai re.
Daini NDA-K hte Dukaba Zahkung Ting Ying gaw mung masa mying gun n’na mung masa n’galaw mat sai. Rawt malan galaw na n’nga na, Myen n’kaja ai lam hkrai tsun wa n’na, daini hpat wat e, tinang a tai hpyen Myen Hpyen Asuya hte pawng mat sai. Kachin mying mying ai wuhpung hpe pi, Myen hpyen dap a daw chyen hpyendap hku shamying kau sai.
Shinggyim masha re hte maren, sak hkrung lam a matu, pyaw pyaw nga mayu ai myit gaw rawng na re. Raitim tingkyeng aku ara a matu, Wunpawng Amyu sha yawng a akyu ara hpe du hkra, dut sha kau ai gaw, n’htuk nga ai. Hkrit hpa rai nga ai. Moral value hte political principle, tsepkawp, n’nga ai lam ni rai nga ai. Dukaba Zahkung Ting Ying gaw, "Kri n’rawng ai hpun jawawp" hte bung nga ai.
Revolutionary spirit tsepkawp n’rawng mat sai sha n’ga, Kachin politics hpe personal gained power politics shatai kau sai. Grau nna hkrit hpa gaw, Mung masa n'nga kam mat yang mung, n'galaw mat ai, zim rai nga mat ai n re sha, Myen hte pawng nna, Myen a Ara hkan, Myen shangun ai bungli galaw, Myen Hpyen Asuya hte pawng nna, Mung Shawa a ra sharawng ai lam hpe, Nyet nga sai.
Wunpawng myusha ni, 21st century hta Myen hpyen sha n rai, tinang amyusha kata, tinang amyu hpe dut sha ai hpyen man lahkawng hte, hkrum katut nga saga ai. Tsa-dan gaw lamu kasa tai masu n’na, masha hpe lam shadam na, bungli galaw nga ai. Wunpawng amyusha ni, lam n yit ai sha, Kachin politics hte rawt malan bandung awngdang lu na matu, grau grau maja let, sadi sahka let, grau grau shakut nga ra sai.


text:
Ginhtawng Jinghpaw laika sharin achyin lam, nawku hpung ni galaw nga
- In Makam Masham
- Last Updated on 26 July 2011
- By KNG
- Hits: 3195
Lai wa sai March shata, Myen asuya hpaji jawng ni jawng dat ai hpang, Jinghpaw mungdaw kata Ginhtawng Jinghpaw Laika sharin achyin lam ni hpe, Jinghpaw nawku hpung ni hta wu wu di di galaw nga sai re.
Bat lahkawng, shata mi Jinghpaw laika sharin achyin lam ni hpe myu mare kaba ni sha n ga, nam kahtawng ni n ngam hkra, laika tsang 1 kawn 4 du hkra, sharin ya nga ai lam, nawku hpung ni hpe lakap let chye lu ai.
Jinghpaw laika sharin achyin lam hpe KIO uphkang ginra ni hta gaw, tinang hpaji ladaw tup hta, tsang 8 madang du hkra sharin nga ai re.
Raitim, Myen uphkang ginra hta gaw, Jinghpaw laika sharin achyin ai lam hpe shata 3 ginhtawng jawng dat ten ladaw hta sha, nawku hpung ni hta madung dat galaw nga ai rai nga ai.
Ndai zawn Jinghpaw Laika hpe nawku hpung ni hta sharin ra ai madang de du wa ai gaw, laika 1962 ning mungdan daru magam hpe magra zing la ai, Myen hpyendu kaba Ne Win a pat hkum ai majaw rai nga ai.
Nde a shawng e gaw, Jinghpaw mung kata asuya hpaji jawng ni yawng hta Jinghpaw Laika hpe tsang 4 madang du hkra sharin ya wa ai re.
Ya ten, Amerikan sasana sara Rev. Dr. Ola Hanson shalat ya ai Jinghpaw Laika hpe tara shang rung laika madang hku madung dat jai lang nga ai shara gaw, KIO uphkang ginra hte KBC, J.W Hkalup Hpung Ginjaw npu na nawku hpung ni hta re.


text:
Shiga
Myen asuya ninghkap ai laika pa ni Myitkyina kaw agat
- Post 08 August 2011
- Last Updated on 08 August 2011
- By KNG
- Hits: 908
Jinghpaw Mungdaw mare daju Myitkyina kaw Jinghpaw hte Myen jawngma ni jawm nna, Myen asuya ninghkap ai laika pa 1,600 jan hpe, lai wa sai August praw 5 ya shani hta agat ayai shakap ai lam ni galaw sai lam, jawngma ni tsun ai.
Lata hte ka tawn ai, laika pa ni hta “Simsa ai lam ya jang jaw rit, mung shawa masha hpe hkum sat, mung shawa masha hpe makawp maga ya rit, zing ri ai lam ni hpe jahkring u, mung shawa a arung arai ni hpe hkum jahten” nga ai lam ni hpe ka tawn ai lam chye lu ai.
Ndai laika pa ni hpe, ‘Mung shawa a myit ra’ ngu gabaw shadut da ai hte, ndai laika pa ni hpe, Myitkyina mare a lawk 9 ting hta agat ayai shakap dat sai re lam, jawngma ni tsun ai.
Lai wa sai 1988, shata 8, nhtoi 8 ya shani, Myen dakkasu jawngma ni woi hpang dat ai, mung hta kaba dik democracy shawa n-gun madun poi gaw, ya August 8, 2011 hta 23 ning hpring ladu hkrum sai rai nga ai.


text:
Hkalup Hpung sara hpe Myen hpyenla ni adup
- In Makam Masham
- Last Updated on 19 July 2012
- By KNG
- Hits: 631
Putau ginwang, Sumpyi Yang mare na Hkalup Hpung Sara langai hpe mara kata kaw, Myen asuya hpyenla ni jep adup wa sai lam buga hpung masha ni tsun ai.
Sumpyi Yang a dingdung de deng 30 jan tsan ai Nam Hkam mare de ginwang E.C hpawng sa ai lam hta, Sara hpe Mung Lang Shidi mahkrai sin ai Hk. L.Y (137) na hpyenla ni hkap jahkring san jep nhtawm jawm htwi adup ai lam re.
Mahkrai sin ai Myen hpyenla ni jahkring na jep san ai shaloi, “Hpung Sara Lakmat” shaw madun ai hpe pawt nna jawm a dup da ai sha n-ga, Hpung Sara Lakmat, Mungchying Masat hte kaga lawm sa ai rai yawng hpe mung zing la kau ya ai lam chye lu ai.
Lai wa sai June (9) ya Myen asuya hte KIA, majan byin hpang ai kaw na, Jinghpaw mungdaw hte Lahta Sam mung lahkawng na, grau nna Jinghpaw Wunpawng sha ni shingte nna asuya shimlam dap ni grau grau jep shatsang, shagyip shagyeng lam ni galaw wa ai.
May (10) hta KIA hpyenla ni gaw, Sumpra Bum a npu deng (30) ram tsan ai Hka Garan Yang na Myen hpyen dap Hka.La.Ya (138) hpe sa gap zing la ai sha n-ga, Sumpyi Yang Myen hpyendap hpe mung May (13) ya shani sa gap gasat lai wa sai.
Majan byin ai majaw, majan ginra na mare masha (40) jan gaw hkum pat da ai raitim Sumpra Bum J.W Hkalup hpung wang de hprawng yen sa wa ai lam chye lu ai.


text:
Category: Shiga Kadun
- 01 November 2011
Myen-KIA Dinghku Majan
Nov. 29-2011 aten hkying 7 p.m.--- Bawm lahkawng lang matut manoi kapaw ai lam gaw Jinghpaw mungdaw mare daju Myitkyina, mawdaw pi-ke rung makau kaw byin wa sai lam, chyauman buga masha ni tsun ai.
November 22, 2011, aten jahpawt hkying 6--- Sam mung jarit, Jinghpaw mungdaw Manmaw ginwang Manwin mare kaw Myen asuya hpyenla ni hpe KIA Dung 1 hpyenla ni sa gap ai hta, Myen hpyenla 3 si ai lam, myi-chyaw-sakse ni tsun ai.
November 22, 2011-- KIO Sinpraw Ginwang ginjaw Mai Ja Yang mare hta hpyen yen tsinyam masha ni dingyang du jat nga ai hta, mi 5,000 kaw nna ya 9,000 du sai lam, tsinyam lakawn lanawn ni tsun ai.
November 22, 2011, aten jahpawt hkying 8--- Manmaw, N'Mawk ninghtawn na KIA a Hpakawn Post hpe Myen asuya dap ni Nov. 17 ya shani madu la sai hpang, de a makau, Hkarawm Krung hta uhpung lahkawng lapran shani ting gasat poi ni byin wa sai.
November 22, 2011--- KIA Ginjaw Laiza a Sinna-dingda de deng 8 daram gang ai, N'Tap Bum hta Myen hte KIA dap lapran gap hkat lam ni dingyang byin nga ai lam chye lu ai.
November 21, 2011 jahpawt hkying 8 daram--- Lahta Sam mung Namtau makau Mazup Yang kaw Myen asuya hpyen hpung langai hpe KIA Dung 9 hpyenla ni hkap gap ai hta Myen 1 si, 3 hkala sai lam, buga masha ni tsun ai. Hkala ai hta marai 2 gaw sawng nna, ya ten shanhte yawng Muse tsirung kaw du nga sai lam matut chye lu ai.
Category: Shiga Kadun
- 07 September 2011
Hkalung Krung gap hkat ai hta, Myen asuya hpyenla 2 si
September 6-2011—Bat Lahkawng Ya shana de hkying 2 jan ten hta KIA Dapba 3 npu, Dapdung 15 ginra Hkalung Krung shara hta Dung 15 hpyenla ni hte Myen asuya dap ni gap hkat wa sai hta, asuya maga marai 2 si ai lam, KIA shiga lawk tsun ai.
Read more: Hkalung Krung gap hkat ai hta, Myen asuya hpyenla 2 si
Category: Shiga Kadun
- 01 September 2011
Myen-Shanglawt Sinlum Bum maga gap hkat
August 31-2011--- Dapba 3 npu KIA hpyenla ni gaw Manmaw ginwang, Sinlum Bum hta dap jung ai Myen asuya dap hte jahpawt 9 daram hta gap hkat wa sai re.
Category: Shiga Kadun
- 07 September 2011
Myen-Shanglawt, Ja Ing Yang gasat gala hta Myen 4 si
September-6-2011-- Myen asuya dap hte KIA dap lapran Myitkyina-Manmaw lam, Nam San Yang a sinna maga Ja Ing Yang mare makau kaw Sept. praw 5 hte 6 ni hta, aten kadun gap hkat ai lam ni byin ai hta, asuya hpyenla 4 si ai lam, ginra buga masha ni tsun ai.
Read more: Myen-Shanglawt, Ja Ing Yang gasat gala hta Myen 4 si
Category: Shiga Kadun
- 01 September 2011
Sam mung shara lahkawng e Myen-Shanglawt gap hkat
August 31-2011--- Lahta Sam mung shara lahkawng hta Myen-Shanglawt gap hkat ai lam byin sai re.
Read more: Sam mung shara lahkawng e Myen-Shanglawt gap hkat


text:
Hội hữu tiêu cục là tiêu cục nổi tiếng nhất Hàng Châu. Đại trưởng quầy Thượng Chính Đường là 1 người cương trực và khắt...
TRAILER:
Nội Dung Phim:
Tags :mat na da nguoi,Mat Na Da Nguoi,mat na da nguoi Hd,Mat Na Da Nguoi Hd,Mat Na Da Nguoi Hd Nhanh,mat na da nguoi Hd Nhanh,Hd mat na da nguoi ,Hd Mat Na Da Nguoi,Mat Na Da Nguoi Nhanh Hd,mat na da nguoi Nhanh Hd,Phim Mat Na Da Nguoi Tap 11 ,Download Mat Na Da Nguoi,Mat Na Da Nguoi Viet Sub,Mat Na Da Nguoi Download Sub,mat na da nguoi Download Sub,mat na da nguoi Subviet,Mat Na Da Nguoi Subviet,mat na da nguoi Sub Viet,Mat Na Da Nguoi Sub Viet,mat na da nguoi Viet Sub,mat na da nguoi Xem,Mat Na Da Nguoi Xem,mat na da nguoi Thuyet Minh,mat na da nguoi Long Tieng,Mat Na Da Nguoi Thuyet Minh,Mat Na Da Nguoi Long Tieng,Mat Na Da Nguoi Full,mat na da nguoi Full,mat na da nguoi Dvd rip,Mat Na Da Nguoi Dvd rip,mat,na,da,nguoi,Mat,Na,Da,Nguoi,NSND Như Quỳnh,NSUT Phạm Cường,NSUT Huyền Thanh,Hải Anh,Minh Hà,Hồng Quang,Đậu Thị Hồng Phúc,,Mai Hồng Phong,Mat Na Da Nguoi Tap 1,mat na da nguoi Tap 2,Mat Na Da Nguoi Tap 3,mat na da nguoi Tap 4,Mat Na Da Nguoi Tap 5,mat na da nguoi Tap 6,Mat Na Da Nguoi Tap 7,mat na da nguoi Tap 8,Mat Na Da Nguoi Tap 9,mat na da nguoi Tap 10,Mat Na Da Nguoi Tap 11,mat na da nguoi Tap 12,Mat Na Da Nguoi Tap 13,mat na da nguoi Tap 14,Mat Na Da Nguoi Tap 15,mat na da nguoi Tap 16,Mat Na Da Nguoi Tap 17,mat na da nguoi Tap Cuoi,Mat Na Da Nguoi Tap Cuoi


text:
MATUT HTI NA »
MASAWN BUM KAW LAJA LANA GASAT NGA
September (21) bat Manga
Wunpawng Mungdan Shanglawt Asuya Dap Ba (5) Ginra, Daw Hpum Yang makau Masawn Bum kaw KIA myu tsaw share ninghkring ni hte myen asuya hpyen hpung ni laja lana gap gasat nga ai lam shiga na chye lu ai. Dai na de daw hkying (3:00pm) ten ram kaw nna ya shiga ka nga ai ten du hkra matut manoi gasat nga ai lam shiga na chye lu ai. Shawng lam majan pa na myu tsaw share ninghkring ni a matu ja ja a kyu hpyi garum ya marit nga shawm lam kawn shana wa ai. Kata lam shiga hpe gaw rai n chye lu shi ai.
MATUT HTI NA »
HPYEN HPYEN LA NI NAWKU JAWNG KAW AWU ASIN LU SHA PYAW RAWNG TAW
September (21) bat Manga
Wunpawng Mungdan Shanglawt Asuya Dap Ba (1) up hkang ginra rai nga ai Sadung Ginra kaw naw nga nga ai myen hpyen asuya a tatma (88) hpyen n gun (30) daram gaw Luq Htawng mare na Nawku htingnu kaw shanu rawng taw nga ai lam shiga na chye lu ai. N dai myen hpyen la ni gaw Nawku Jawng kata n se n sa galaw nga ai lam hte tsa chyaru ni hpe lu lai sha lai nna Nawku Jawng hpe kam mara awu asin di nga ai lam shiga na chye lu ai. Dum nta, yi sun hkau na ni hpe sin yu lajang na matu mare masha (30) jan mare kata kaw wa nga ai rai nna, laban shani hta Nawku Jawng kaw laban nawku ku lu na matu ahkang sa hpyi ai rai tim n jaw ai sha n ga, yen ya ai lam mung n nga but rawng taw nga ma ai lam buga masha ni kawn na chye lu ai.
ကခ်င္ျပည္နယ္ ဆဒံုးနယ္ရွိ လုေထာင္ေက်းရြာရွိ ဘုရားရွိခုိးေက်ာင္းတြင္ ဗမာအစိုးရ တပ္မ (၈၈) မွ စစ္သား (၃၀) ခန္႔ေနရာယူထားေၾကာင္းသတင္းရရွိပါသည္။ ဤဗမာအစုိးရစစ္သားမ်ားသည္ ဘုရားေက်ာင္း အတြင္း အရက္ေသစာေသာက္စားမူးယစ္ျပီး ဘုရားေက်ာင္းကုိ ေပ်ာ္ပါးေနၾကေၾကာင္း၊ ရြာသားမ်ား တနဂၤေႏြ ဘုရား၀တ္ျပဳရွိခုိးရန္ သြားေရာက္ေတာင္းပန္ေျပာဆုိေသာလည္း ဘယ္ေပးျခင္းမရွိပဲ ဘုရားေက်ာင္းတြင္သာ ေသာက္စားမူးယစ္ ေပ်ာ္ပါးေနထုိင္ေနေၾကာင္း ေဒသခံျပည္သူမ်ား၏ ေျပာျပခ်က္ အရ သိရွိရပါသည္။
MATUT HTI NA »
INTERNATIONAL PEACE DAY LAMANG, MANNAW
September (21) bat Manga
Jinghpaw Mungdaw Manmaw Ginwang, Manmaw mare na AD.2000 ning Masat Catholic Nawku Hpung Ginra na hpyen yen dabang hta International Peace Day (Mungkan Ngwi Pyaw Simsa Shani) lamang hpe September (21) ya jahpawt daw hta galaw lai wa sai lam shiga na chye lu ai. N dai lamang hta Jau, Mama ni, buga na myitsu Du Salang ni, saw shaga da ai myitsu kanu kawa ni hte, hpyen yen dabang na tsim yam masha ni sa du shang lawm lai wa sai lam shiga na chye lu ai. Lamang hta sa du shang lawm ai hpyen yen tsim yam ma kaji ni kawn simsa lam hpe ra sharawng awng taw nga sai lam, shanhte a hkam sha ai lam ni hpe tsun hpaw dan lai wa sai lam hpe mung na chye lu ai.
MATUT HTI NA »
SA'WA TAI HPYEN
Wunpawng Mungdan kata, tawt lai shang wa ai Myen Hpyen Sa'wa
Rudi kata, Jahtawng n'htu ai amyu ni wa.
Anhte a Wunpawng Mungdaw, Jahten shaza kau na chyu maw
Wunpawng sha ni a lapran, Sumprat dawk na ginjang hkrai tam
Wunpawng Myu hpe gaw n'ra, Wunpawng Mung hpe gaw ra.
Sai hpe gayau, Amyu hpe chyinglau
Amyu sha shada sai hpe ginhka ya ai, Woi shazai ni rai ma ai
Woi shazai ni gaw law she law, Wunpawng sha ni nga na shara taw
Lu tawn da ai Yi Sun Hkauna, Yawn myiprwi hte jaw kau ra.
Myu sha ni a shawnglam gam maka, Ganing di she nga pra sana.
Yu nga nna sha gaw bungli n'mai ngut
Sa'wa Hpyen hpe yawng jawm shachyut
N'gup ga hte tsun chyai nga gaw n'mai sai
Wunpawng sha ni share atsam yawng jawm shapraw ra sai..
B-2,
Nam rawng Brang
Rudi kata, Jahtawng n'htu ai amyu ni wa.
Anhte a Wunpawng Mungdaw, Jahten shaza kau na chyu maw
Wunpawng sha ni a lapran, Sumprat dawk na ginjang hkrai tam
Wunpawng Myu hpe gaw n'ra, Wunpawng Mung hpe gaw ra.
Sai hpe gayau, Amyu hpe chyinglau
Amyu sha shada sai hpe ginhka ya ai, Woi shazai ni rai ma ai
Woi shazai ni gaw law she law, Wunpawng sha ni nga na shara taw
Lu tawn da ai Yi Sun Hkauna, Yawn myiprwi hte jaw kau ra.
Myu sha ni a shawnglam gam maka, Ganing di she nga pra sana.
Yu nga nna sha gaw bungli n'mai ngut
Sa'wa Hpyen hpe yawng jawm shachyut
N'gup ga hte tsun chyai nga gaw n'mai sai
Wunpawng sha ni share atsam yawng jawm shapraw ra sai..
B-2,
Nam rawng Brang
MATUT HTI NA »
INTERNATIONAL PEACE DAY MYITKYINA KAW GALAW
September (21) bat Manga
September 21 ya Mungkan Ngwi Pyaw Simsa nhtoi lamang hpe Jinghpaw Mungdaw Myitkyina, Shatapru na San Patrick Catholic Nawku jawng na Hpawng Htingnu hta galaw lai wa sai lam shiga na chye lu ai. N dai lamang hta Nawku Hpung shaga de na Hpung Woi Myitsu Kanu Kawa ni, Uhpung Uhpawng shagu de na saw shaga da ai ni hte buga masha ni hkum hkum ra ra sa du shang lawm lai wa sai lam hpe mung na chye lu ai.Matut nna ndai lamang hpe sha Shatapru Buga Hkalup Hpung hpyen yen dabang hte, Myitkyina NLD rung ni hta mung galaw lai wa sai lam shiga na chye lu ai.
MATUT HTI NA »
LADAT KABA (4)
Myu kaba langai mi hpe ladat kaba 4 hkrang ningsam masing jahkrat n'na, zai dik ai dusat ladat hte shamyit shamat nga ai re gaw annau ni sha n'ga, laga bawsang ni yawng hkum tut, myi tut mu chye na chye saga ai re.
Dai ladat kaba 4 gaw,
Dai ladat kaba 4 gaw,
1- Myu rusai ga shamyit shamat masing.
2- Htunghking laili laika makam shamyit shamat masing.
3- Sutlu ngamu ngamai hpaga shamyit shamat masing.
4- Malu masha matut mahkai dandi shamyit shamat masing.
Lahta de na masing kaba 4 hpe tara hkungga ai lam n'nga, shinggyin nauna myit hkum tsun, dan dan leng leng asan apra dusat chyazai zawn, masha n'sawn shani shagu zingri sat nat sharu shamyit shamat nga ai gaw yawng chye nga sai. N'dai mabyin hpe media hte shiga dap ni de Wunpawng Myu Sha ni yawng aja awa ka shabra tsun shabra ra nga ai zawn, shiga dap ni hte sanhtai galaw ai ningbaw ni, tsun shaga ahkaw ahkang lu ai ni byin ai hpe byin ai hku, nga ai hpe nga ai hku asan pra gwi gwi ja ja tsun nan tsun ra ai re. Tinang Myu Sha ni a sak sumri hpe manu shadan hkungga ai hku ja ja asan, myen hpe n'hkrit n'tsang tengman tara hpe hkungga madun ai hku gwi gwi ninghkap tsun ra ai. Dai gaw annau ni a kaba dik ai hpyen hpe padang dip la lu ai hte bung ai zawn, annau ni a kaba dik ai ahkaw ahkang re. Myen pyi annau ni hpe dusat zawn sat shamyit nga ai hpe hpa rai n sen n'gup hte sha pyi n'gwi tsun, n gwi ninghkap na kun?
1-Myu rusai ga shamyit shamat masing.
A-Myu gayau ladat, masha shada mayu yang she masha htum ai zawn myu gayau yang she myu langai shangai wa lu na re. Jinghpaw hte myen la hkat yang myen+jinghpaw myu lakung langai byin pru lu ai. Myen la/num langai ngai Jinghpaw la/num hte lu hkungran yang kumhpa shagrau ai, lawu myen mung kaw na lam n'tsa n'ta n'lu masha ni hpe annau ni buga de gawt shalun n'na mare masha gayau ai ladat,
B- Myu shada rusai ga bung shada ga garan hkra sumprat dawk, ru kaba hkrawn ashun hkra kaichyan hte ja gumhpraw masha n'gun law law lang n'na myu shamyit ai, kaja ai zawn zawn simsa lam tam masu n'na ga garan n'gun kya hkra, ga shadawn Simsa lam tam [Sara Kaba Saboi Jum, kanau Hkum Myet hte simsa Salang ni] myen a mugun shingnan ni KDA-NDAK, T-Hkun Myet, Lasang Awng, Tanggu Dang, Du Mun yan nau, Rapdaw Slg. Zahkung Ting Ying laga myen a shingnan shangun ma ni.
C- Mungchying masat hte yup tung jahpan hta nna myu shamyit mat hkra tara hkrang masu galaw shapraw nna ladat tam galaw nga ai.
D- Ga shamyit mat hkra bungli lamang magam gun masha n'gun hte dip n'gun jaw ahkaw ahkang hte dip shamyit nga ai.
E- Nanghpam malu masha HIV/AIDS Manggang, Galang gyi, Mawng ana (SHAWA NUM) shawa wa kang dap hpaw n'gun dat nna myu shamyit shamat nga ai.
F- Hpyen majan hte tatut gap sat shamyit nga sai re.
2- Htunghking, Laili Laika, Makam shamyit shamat masing.
A- Myen buhpun sumli lam hpe si manyi dik ai hku gangwi ngwi yawng buhpun hkra ja gunhpraw ahkaw ahkang hte dip n'gun jaw ai. Myen ka hkrang, myen madum sumhpa, myen yungwi mahkawn ni hpe madu htunghking mahkawn ka hkrang hku lang chye hkra ja gumhpraw ladat shaw shamyit shamat nga ai.
B- Sumla hkrung shadang/shayi ni hpe aming hte myen htunghking buhpun sumli lam hpe dip hpun shangun nna masa n'li gat hkai shangun ai.
C- Buddha makam hpe mungdan asuya makam hku aming hte dip nawku shangun ai, Jawng hkan Buddha tara laika sharin ai, hpara naw shangun ai. Laban shani jawng lung shangun ai.
D- Buddha la/num langai mi laga num/la lu la hkungran jang kunhpa shagrau ai, arang jaw ai, arawng aya shalun ya ai.
E- Buddha makam bung ai ni sha hpyen du jawng lu lung ai, arawng aya kaba jaw ai. Myen Buddha sara/ma ni hpe bawsang buga de myu kaba masing/makam masham masa masing gat hkai shangun matsun ai.
F- Hpaji jawng hkan annau ni a Laika n'mai sharin ai hte, Laika, Ga mat hkra makam mat hkra, [Bum sa sana] dat ai. (N'dai kaw loi sadi jaw mayu ai byin mai yang annau ni jawng hkan myen laika n'sharin hkra shakut yang mai na re.)
3- Sutlu ngamu ngamai hpaga shamyit shamat masing.
A- Asuya n'gun, ja gumhpraw n'gun, masha n'gun kaba hte annau ni ngamu ngamai lam hpe shamyit ai.
B- Lamu ga zing madu ai hte annau ni a malu masha ngamu ngamai hpaga lam hpe jahten shamyit nna matsan hkra galaw ai. Rawt jat n'mai hkra galaw ai.
C- Masha n'gun, ja gumhpraw arung arai n'gun kaba dat nna annau ni a hpaga ginra hpe ka-up dip sha ai, hpaga masing, hkai sun masing, ja lungseng ,n'hprang rai, hpun hpaga, gunrai dut ginlen ai lam yawng hpe n gun kaba hte dip gamyet sha ai,
D- Aming ahkaw ahkang sinat lang nna malu masha mya gashun, dang gamyet zingrut htu sha ai, shingma kaw mam ting sha ai. Hkauhting hkauna magam n'mai galaw sha hkra hte mare dasang htawt shatsang ai. Ya hpang jahtum gaw mare nat, du sat yam nga yang gap shamyit sha ai, myalu myasha singgu krin byin hkra, hpyen yen tsin yam byin hkra shamyit shamat sai re.
E- Miwa Kala hte pawng nna shagyip shagyeng sha ai, Miwa hpe ahkaw ahkang jaw nna madim n'hprang ja lungseng, annau ni lamu ga krin hkra dip galaw shamyit sha ai, dusat, tsi hkrung tsinan ni shamyit shatsai sha ai. Hpunru, hpyi, lap, pu n'ngam jahten shatsai sha ai. Annau ni a lu lawm lam yawng hpe Makam mMasham Nawku Jawng, alu kaw na hkawt myala ai. Dinghku arung arai num bahkang kaw na hkawt yawng myala ai.
4- Malu masha matut mahkai dandi shamyit shamat masing.
A- Annau ni lamu ga buga hpe annau ni nan up hkang nna, madu lu lawm ai n'gun atsam hte moi kaw na dai ni du shakut galaw sa wa yang dai ni annau ni sutlu ngamu ngamai shimlum rawt jawt galu kaba bawngring mayat maya madang tsaw rawt jat dik ai myu, mungkan hta dan hkung ai myu tai nga ra na ten rai sai. Ya gaw singgu krin matsan dik ai masha u tsang hta tsap nga ra ai gaw kade majaw ta? Hpa majaw ta?
B- Malu masha hte gangwi shakyet kawsi hpang gara si hkra roirip zingri dip shagyeng jahkrit shama zingrut htu shingma mam ting sha nga ai gaw, shinggyin nauna myit htingbu kaja, munghpawm ngu tsap mai na kun? Hpa grai n'chye shi ai ma kaji ni hpe du kaw htumrin u shoi gyit noi tawn ya n'na shakyet sat ai, rawt galu kaba wa chye ai yawng hpe lungpa kaba dip mara apyet tawn ya ai kade majaw hpa majaw ta?
C- Myu sha langai mi a lawan rawt jat galu kaba mai ai matut mahkai, htinglet htingsa ginrat ginshi mahkri hpe myi pat kau ya ai. Dai ni gaw dasang mu chye na chye ai lam yawng hpe jahtum sat shamyit nga sai. Hkawmwa hkawmsa matut mahkai yawng lamu ga jarik du htu pat kau ya sai. Hpa hpe naw myit mada shatai n'na munghpawm hta tsap na ta? Munghpawm ngu ai hta tsap shut lai wa sai jaw ya du nam maling ga hkan bra n'na nga ra ai kun? Hkru hkru kat kat, mu mu mai mai, ngwi ngwi pyaw pyaw nga ra sai. Shaning 60 ning hpang hkrat n'na masu mana ai hkrum wa saga ai Myu Sha ni e dum gin saga ai.
D- Dai ni gaw ta tut du sat zawn tara n'lang sat shamyit shamat nga sai hte shaning 60 ning hkawt ladat amyu myu hte GABAW KABA 4 langa nna shamyit lai wa sai hpe dum chye ra sai. Hpa rai myen tsun ai hpe naw kam na ta? Myen nan myit sanseng, tara lang n na shinggyin nauna myit hte teng bawngban mayu ai mahkyen hkrang n'mu n'madun lu yang bawngban lam hpe n'mai myit shang sha ai. N'dai ram zingri sat taw nga ai mu nna majan gasat nna shada nang si ngai si, sadi maja lareng akyeng digyet tam hkat nga ai ten hpa hpe yu na bawngban na. hpa hta shatai madi n'na bawngban na ta? Ningbaw ningla ni, Mungchying Shawa ni a n'sen hpe ja ja sung sung li li naw madat ga. Myen a myit hpraw san seng ai kara hku mung n'mai byin ai. Thein Sein wa America sa na ten hta mahku kaba shaw shamawng dat ai she re. Yup dam dam n'na yup jawp jawp n na shabam nga ai she re.
SHANI PUNG DING WAN SHANAN LANG NNA MANA RAI N NGAI, DUSAT RAI N NGAI, NGA SHABAM PUK MARAWN HKAWM NGA AI. MASU KAWA HPE HKUM KAM.
Baren Numraw
20/9/2012
MATUT HTI NA »
A TEN DU SAI
- THEIN SEIN GAW A’RAWNG LA
- AWNG SAN SUU KYI GAW KUMHPA LA
- KIO/KIA GAW MUNGDAN LA
Tsaw ra ai chyurum Kachin Wunpawng Sha ni e daini gaw Annau ni a shadip jahpang Wunpawng Mungdan hpe daidaw la na A’TEN DU SAI re. Annau ni gaw Karai Kasang lata la hkrum ai amyu ni rai ga ai. Daini Karai Kasang lata la ai Israel amyu ni hpe yu yu ga, Sipraw sinna, Dingdung dingda, grup grup yin yin Muslim mungdan ni hkrai shinggrup da ai ka-ang kaw Karai Kasang lata la ai Israel amyu ni hpe yu nna n-gun la ga, Chye na hkamla ga, Israel amyu ni hpe mungkan ga ntsa kaw nna shamyit shamat shapai kau na matu Germany Hitla hte Muslim mungkan kawn kade jawm gasat tim nmai dang ai. Ndai gaw mungkan shinggyim masha ni hpe chye na mu ga nga nna Karai Kasang shi nan madi madun dan taw nga ai sakse re.
Dai majaw tsaw ra ai chyurum Wunpawng sha ni hte ta tut woi awn taw nga ai KIO/KIA ningbaw ningla kaji kaba ni yawng hpe n-gun jawsha-tsam dat mayu ngai law. Daini Karai Kasang gaw Buddha mungdan ni rai nga ai myen, miwa, gala a lapran kaw Annau ni hpe shi a hpungshingkang shadan jahkung nna ngang grin hkik hkam ai Amyu Kaba byin tai wa na matu lata la sai re. Karai Kasang lata la sai amyu hpe mungkan shinggyim masha ni gadai mung n shamyit lu ai, nmai dang lu ai. Ra ai n-gun atsam, nyan hpaji, machye machyang, ja gumhpraw sinli wunli hte sinat laknak ni ma hkra mung Karai Kasang kaw akyu hpyi apnawng nna shakut sa wa ga. Annau ni teng sha Awmdawm Shanglawt lu na re.
(1) N’teng nman ai hku A’RAWNG LA AI Thein Sein gaw hpawtni gaya hkrum na ra ai. Hpa majaw nga yang Wunpawng Mungdan Shanglawt Suya KIO/KIA hku nna tengman ai mungmasa shawng jahta na matu hpyi shawn ai raitim, Thein Sein asuya gaw gap gasat shawng jahkring na chyu tsun ai. Lachyum gaw gap gasat shawng jahkring mayu ai ladat gaw myit magaw rawng taw nga ai re lam grai dandawng nga ai. Kaja wa tengman ai myit rawng kaja wa nan jet ai simsa lam hpe ra sharawng ai rai yang mungmasa shawng jahta ai gaw jaw dik rai nga ai. Gap gasat shawng jahkring nna mungmasa bawngban ga ngu ai gaw Annau ni maga asum san san sha rai nna, Myen asuya maga gaw amyat san san sha rai nga ai. Dai re majaw KIO/KIA hku nna myen asuya hpe asan sha adingtawk tsun ra sai ngu mu mada ai. Gap gasat shawng jahkring na hku rai yang gaw bai hkrum na lam nnga sai. Mungmasa shawng jahta na hku rai yang gaw galoi mung chyinghka hpaw da chyalu re lam tsun ra na re. Mungmasa jahta let byin ai majan gaw grai sawng ai majan nmai byin ai. Gap gasat shawng jahkring nna bai byin wa ai majan gaw grau kaba sawng ai majan hkrai re. Ndai ga hpe Thein Sein asuya hkap la yang gaw gaya nhkrum na, Nhkap la yang gaw gaya hkrum na.
(2) Annau ni hpe myiprwi jahkrat tawn nna AWNG SAN SUU KYI SA LA AI KUMHPA a yubak gaw myen asuya a ntsa e dik wa na ra ai.
Daini Aung San Suu Kyi lu la ai KUMHPA gaw shanhte myen amyu ni hkraimadi shadaw nna lu ai kumhpa n re. Annau ni hte laga myu bawsang ni law law a hkrap myiprwi hte madi shadaw nna lu ai KUMHPA she re. Dai rai yang daini kumhpa la ai shaloi hpa majaw Annau ni hpe malap kau ai i? Annau ni hkrap myiprwi hte nga taw nga ai re shi nchye ai i? Annau ni hpe hkum tsun sa, laga bawsang ni a lam pyi tsep kawp ntsun shalawm mat sai. Thein Sein hpe sa shakawn ai lam sha na lu ai.Tsun mayu ai gaw anhte myu bawsang ni hpe chyeju nkam dum tim malap gaw nmai malap kau ai. NLD parti gaw Chyant hkaing Hpunt Hpyu Ye parti hte gau ngwi ngwi pawng mat wa na masa re lam dandawng pru wa sai.
(3) KIO/KIA ( Annau Ni ) gaw mungdan la
Annau ni gaw A’RAWNG mung n ra ga ai, KUMHPA mung nra ga ai.Daini Annau ni ra ai gaw Amyu hte mungdan re. Karai Kasang gaw A’RAWNG ra ai wa hpe A’RAWNG jaw na ra ai. KUMHPA ra ai wa hpe KUMHPA jaw na ra ai. Annau ni hpe MUNGDAN jaw na ra ai. Dai majaw Annau ni myit hkrum ai hte Karai Kasang kaw kyu hpyi apnawng nna jawm dawdan sa wa saga law.
Sau Nan Du
20/09/2012
MATUT HTI NA »
MYEN HPYEN LA (8) HKRAT
September (20) bat Mali
2012 ning September (19) ya shani hkying (10:00)am aten, KIA Masat (3) Dap Ba, Dap Dung (15) ginra, Bum Sawn kaw nna Sang Gang maga lai yu wa ai Myen Hpyen Dap Hk.L.Y (121) na hpyen n’gun marai (8) hpe, KIA Masat (15) Dap Dung na hpyen hpung ni, Rubber sun kaw, bawm majan hte hkap gasat ai hta Myen Hpyen Dap maga na yawng hkrat sum mat ai lam chye lu ai. Kachinnet
MATUT HTI NA »
YAWN HKYEN SHIGA
September (20) bat Mali
Shawng de Jinghpaw Mungdaw Waimaw Mare na amat slang tai wa nna ya ten USA Mungdan Florida kaw du nga ai Du Wa Maran Zau Awng (LD) a tsawra ai kasha Maran Ja Htoi (Asak-38) gaw September (15) ya shani Madu Yesu hta yup pyaw mat wa sai lam ni ai tsan ai hkan na machying jinghku ni yawng na chye lu na hte kasha nnga mat ai majaw yawn hkyen hkrum nga ai Du Wa Maran Zau Awng hte dum nta masha ni a matu akyu hpyi garum ya lu na matu shana dat ai.
Shana ai,
Dum nta masha ni,
Florida, USa
MATUT HTI NA »
NA LUNG KAW LAKNAK KABA NI HTE GASAT
September (19) bat Masum
Wunpawng Mungdan Shanglawt Asuya Dap Ba (5) up hkang ginra rai nga ai Na Lung mare kaw dai hpawt manap hkying (2:00am) ram kawn KIA Ginjaw Shimlam Hpung ni hte myen asuya a hpyng hpung n gun (300) ram laja lana gap gasat nga ai lam shiga na chye lu ai. Majan gaw ya ten du hkra matut manoi naw rai nga ai lam hte lahkawng maga na laknak kaba ni hte gap gasat nga ai re lam na chye lu ai. KIA myu tsaw share ninghkring ni kawn shat shadu sha, hhkring sa la na aten pi nlu laja lana gasat taw nga ai re lam na chye lu ai. Buga shara shagu du nga ai Wunpawng Myusha ni ja ja a kyu hpyi garum ya na lam mung saw lajin wa ai.
MATUT HTI NA »
CHYAHKYAWN A HPYI GALAI
Chyahkyawn hpyi hte kade hpun magap shatsawm tawn tim je tsawm u ga ngu yang woi zawn re ngu ai baw tai nga ai myen a mung masa shamu shamawt lam gaw kade ka hkrang jashai mayu tim hpang jahtum e gaw galoi mung shapoi ai shiga dingsa moi mwi dingsa sha arai nga ai hpe yawng chye nga saga ai. Daini gaw galaw ai ladat mung htum wa nga sai, masu magaw ai namlak shachyai ai mung htum wa sai re ngu myit la mai sai.
Amerika UN rapdaw zahpawng sa lung na matu hkyen lajang ai hku hte mungkan a man hta myi man tsawm hkra hte madu ra awng sharawng ai byin lu hkra galoi mung mung masa laknak langai hku jai lang chye nga ai Thein Sein asuya gaw ya mung htawng bawng masha (500) daram dat masu nna kalang bai mungkan hpe htawng shatsawm masu sai re. Ndai Thein Sein a mung masa laknak hta jai lang hkrum nga ai hpyen bawng masha ni mung htum wa mahka re zawn n'dai laknak pala mung htum hkyen sai. Hpa hte naw masu na kun? Annau ni tau hkrau mu chye mai sai re majaw ya ten n'gun htum, atsam htum myen hpe agrap rum mat hkra annau ni sinat hpai dang ai yawng myit makun myit n'gut dik ai hte matut gasat na ten rai sai.
Thai mungdan kaw n'dai lapran bawsang uhpung hte UNFC kaw na hkrum bawngban ai mung Thein Sein asuya hpe kreng hta shingte gap hkra ai hte bung ai. Thein Sein asuya nyau agrawp gazut mat sai. Yahte mung Mau tau tau hkrup ai shana na yup dam dam ai zawn n'sin lungpu hku kaw na puk shabam dat ai gaw hpun tang n'sen sha garaw n'na ga si n'brat ai, annau ni hte Naypyi daw kaw simsa lam bawng ga da oi. Masu n'tum htum sai.
Shawng de sit gamawt sa shagu, hpang de shim lam n'nga ai hpe dum magang dung lahkum ashun nga sai hpe dum n'na myit n'ngut hkrum sai hte shawng de kabye manawt dat shagu maidang hpyeng jut waw ai manam magang, myu shada kade kapa magap ya tim waw magang, kawa sip Miwa mung kapa jin, kaya jin mat n na ya gaw dam kau hkyen sai. Dai pyi Thein Sein gaw kaya n'su myi man 2 lang shinglet 2 bra lachyum shapru ai hpe Miwa hte Amerikan gaw shabawng htawng chyai ai ma nyepbaw e matsat kaya ai da.
Amerika grai n'du n'sa shi yang Kawa sip Miwa hpe sa nawku kau da hkyen nga ai raitim ya ten Miwa mung ting Japan mung hpe ningyun bu kabrawng salu hpoi hpoi kahtet nga ai jaw myi kaba azi yu n'na hkumbawp sha lawu pawt angun nga ai re, myen hpe matsan dum ai hte anhte sai daw sai chyen ni hte hpa grai n'chye shi ai ma ni a malai prat tup jaw lup yup malap mat ai baw tsi jang matep jaw kau ga. Myen hte jinghku htingbu hku shakram na malai kaja dik ai machyu pala kumhpa jang matep jaw kau saga. Tsaw ra ai mungtsaw myutsaw ai chyurum myitrum ai hpu nau ni e.
Thein Sein hte Aung San Suu Kyi Amerika du nga ai ten maigan mungdan shagu du nga ai myu sha ni n'gun kaba hte ninghkap n'gun madun yang kaja dik re hte mung masa amyet ninggam langai re ngu mu ai KNO ningbaw ni awm dawm a matu hkyen saga ai re jaw n'dai ten hpyen wa hpe padang kaba dip shamawng la na ten re law. N'dai zawn re hpang de bai lu na n'loi sai. Tatut ninghkap majan gasat ai zawn kanu buga de mung ya ten ja ja htim gasat ding yang rai ra ai. Annau ni a matu ahkyak dik ai lami laman n'gam du nga ai. Langai sha ngam tim gasat na re.
Baren Numraw
17/9/2012
MATUT HTI NA »
NEGOTIATION CENTER DING SHAWN POI GALAW
September (18) bat Lahkawng
2012 September (18) ya shani hkying (9:30)am aten hta Simpraw Ginwang Ginjaw Mai Ja Yang hte Loije lapran na Prang Ngawn Mare hta Justice and Negotiation Center dingshawn poi galaw ai lam hpe chye lu ai.
Dingshawn poi lamang hta KIO Simsa Lam Bawngban Dat Kasa Ningbaw Sara Kaba Sumlut Gam kaw nna Justice and Negotiation Center a yaw shada ai lam hte Karai Kasang hpe akyu hpyi ap mayu ai lam ni hpe tsun shana dan ai hta gawgap ngut ai dum nta ni hpe Karai Kasang kaw kyuhpyi ap ya na lam, Mung masa bawngban lam ma hkra hpe awngdang lu hkra Karai Kasang bau sin makawp maga ya na lam hpe tsun shana dan ai lam chye lu ai.
Matut nna Rev. Marip Zau Ing kawn Dingshawn akyuhpyi ap nawng ya ai hpang Wa Jau Patrick Jangma Tu Shan kaw nna Karai Kasang Mungga hte n'gun jaw htawn tsun ya ai lam hpe chye lu ai.
Ndai zuphpawng hta KIO Simsa lam tam dat kasa salang ni, PCG na salang ni hte Buga na Myitsu Salang ni sa du shang lawm let ngwipyaw awngdang ai hte galaw la lu sai lam hpe chye lu ai. Kachinnet
MATUT HTI NA »
YAK AI
Anhte Wunpawng sha ni wa,
Shaning 60 jan mat hkra;
Mayam tai mat ai majaw,
Mayam bat wa n wai hkraw;
Myen hpang de chyu lawm mayu,
Uhku m’sa si sin na chyu;
Tinang myu hpe yu kaji,
Shatan nhkan nau hkum di;
I wa- ga hkang hkang majaw,
Tsasam ni wa – grau roi taw;
Myusha lam – yan myit na m’lai,
Tsadan hpe chyu hkum ahkrai;
“KIA myawk mung n lu,
Tank – car, n bungli n mu;”
Hkum tak kaji Myen mayam,
K’rai hpe kam ga I – Magam;
Mayam myit hpe shaw kabai,
Magam myit she hta bang mai;
Dai n rai yang – yak na oi,
Tinang amyu hkum jahpoi;
Kahkyin gumdin myit masin,
Yak ai myit hpe hkum anin;
“Nye a kandang hpai loi ai,”
Yesu tsun ai ga ndai;
Kahkyin gumdin yang hpai loi,
Myit hkrum mang rum ga lu oi………..
Shanglawt Tsing
18/9/2012
Shaning 60 jan mat hkra;
Mayam tai mat ai majaw,
Mayam bat wa n wai hkraw;
Myen hpang de chyu lawm mayu,
Uhku m’sa si sin na chyu;
Tinang myu hpe yu kaji,
Shatan nhkan nau hkum di;
I wa- ga hkang hkang majaw,
Tsasam ni wa – grau roi taw;
Myusha lam – yan myit na m’lai,
Tsadan hpe chyu hkum ahkrai;
“KIA myawk mung n lu,
Tank – car, n bungli n mu;”
Hkum tak kaji Myen mayam,
K’rai hpe kam ga I – Magam;
Mayam myit hpe shaw kabai,
Magam myit she hta bang mai;
Dai n rai yang – yak na oi,
Tinang amyu hkum jahpoi;
Kahkyin gumdin myit masin,
Yak ai myit hpe hkum anin;
“Nye a kandang hpai loi ai,”
Yesu tsun ai ga ndai;
Kahkyin gumdin yang hpai loi,
Myit hkrum mang rum ga lu oi………..
Shanglawt Tsing
18/9/2012
MATUT HTI NA »
DANAI DE JAK SAU HTE N GU MYEN HPYEN NI PAT
September (18) bat Lahkawng
Wunpawng Mungdan Shanglawt Asuya Sinna Ginwang Dap Ba (2) Ginra rai nga ai Danai maga de myen hpyen asuya M-P-Hk a matsun hte mare September (13) ya shani kaw nna jak sau hte n gu malu masha ni n htaw shangun pat kau dat sai lam shiga na chye lu ai. Myen hpyen asuay kawn ya na zawn pat hkum kau dat ai a majaw Danai maga de malu masha ni manu tsaw wa ai majaw mung shawa masha ni grai jam jau nga ai lam na chey lu ai. Ya ten Danai mare hta n gu buk mi (50,000 Ks) hte mari sha ra mat sai lam, madung gaw KIO Masat (2) Dap Ba dap jung shara rai nga ai Awng Lawt Mare hte Dap Dung (14) ginra Nam Byu Mare de jak sau hte n gu tsep kawp n htaw shangun ai re lam buga masha ni kawn na chye lu ai.
ကခ်င္ျပည္နယ္ တႏုိင္းေဒသသုိ႔ ဗမာအစုိး ေျမာက္ပုိင္းတုိင္း မပခ မွ စက္ဆီႏွင့္ ဆန္ တင္ပုိ႔မွဳမ်ားကုိ စက္တင္ဘာလ (၁၃) ရက္ေန႔မွ ပိတ္ပင္လုိက္ျပီျဖစ္ေၾကာင္း သတင္းရရွိပါသည္။ ယခုကဲ့သုိ႔ ဗမာအစုိးရ၏ ပိတ္ပင္မွဳေၾကာင့္ တႏုိင္းေသဒရွိျပည္သူမ်ား စက္သံုးဆီႏွင့္ ဆန္ ေစ်းျမင့္လာေသာၾကာင့္ ဒုကၡေရာက္ေနၾကေၾကာင္း၊ ဆန္တစ္အိတ္လွ်င္ က်ပ္ေငြ (၅၀၀၀၀) ျဖင့္၀ယ္စားေနရေၾကာင္း သတင္းရ ရွိပါသည္။ အထူးသျဖင့္ ေကအုိင္အုိအစုိးရ အေနာက္ဘက္တုိင္း တပ္မဟာ (၂) ဌာနခ်ဳပ္ျဖစ္ေသာ ေအာင္ေလာဒ့္ ႏွင့္ ေကအုိင္ေအ တပ္ရင္း (၁၄) ေသဒျဖစ္ေသာ နမ့္ဗ်ဴ ဘက္သုိ႔ ရိကၡာျဖတ္ေတာက္ခ်င္၍ ယခုကဲ့သုိ႔ စက္ဆီႏွင့္ ဆန္ တင္ပုိ႔မွဳကုိ လံုး၀ပိတ္ပင္ရျခင္းျဖစ္ေၾကာင္း သိရွိရပါသည္။
MATUT HTI NA »
LAJA YANG DE MYEN HPYEN NI LAKNAK KABA SHANI TING GAP
September (18) bat Lahkawng
Wunpawng Mungdan Shanglawt Asuya Dap Ba (5) Ginra rai nga ai Myitkyina Manmaw lam Laja Yang mare de Daw Hpum Yang daju ai myen asuya hpyen dap ni gaw Hang Kai Bum kawn (105mm) laknak kaba ni hte shani ting gap sharu bun ai lam shiga na chye lu ai. Myen asuya hpyen hpung ni kawn dai na maga hkying (4:00pm) ram du hkra laknak kaba ni hte gap sharu bun nga ai re lam hpe mung na chye lu ai. Myen hpen ni a laknak kaba ai majaw hkra machyi ai lam n nga ai rai tim laknak kaba ngoi kapaw ai n sen ni hpe Laiza mare kawn a dan sha na lu ai majaw buga masha ni kawn myit tsang ai lam ni gaw nga lai wa sai lam shiga na chye lu ai.
MATUT HTI NA »
NA LUNG HTE MAN MAU LAPRAN KAW GASAT
September (18) bat Lahkawng
Wunpawng Mungdan Shanglawt Asuya Dap Ba (5) Ginra rai nga ai Myitkyina Manmaw lam Na Lung hte Man Mau Sam mare lahkawng lapran kaw KIA myu tsaw share ninghkring ni hte myen tai hpyen ni dai ni laja lana gap gasat lai wa sai lam shiga na chye lu ai. Laja Yang de na lai yu wa ai myen hpyen hpung ni hpe KIA Dung (23) na myu tsaw share ninghkring ni bawm hte hkap gap ai kawn majan kaba byin wa ai re lam hpe na chye lu ai. Kata lam shiga hpe rai n chye lu shi ai.
MATUT HTI NA »
HPAKANT LAM DE MYEN HPYEN N GUN KABA HTU
September (18) bat Lahkawng
Wunpawng Mungdan Shanglawt Asuya Sinna Ginwang Dap Ba (2) up hkang ginra nga ai Uru Seng Maw Hpakant de htu gasat na matu myen asuya hpyen hpung ni gaw Danai Lidu lam masawn hku n gun kaba hte shara la nga sai lam shiga na chye lu ai. N dai myen asuya hpyen hpung ni gaw nam lam dawk nna Nam Ya mare de n kau mi gale pru wa sai lam buga masha ni kawn na chye lu ai.
Ya ten Uru Seng Maw Hpakant ginra de jawngma ningbaw Min Ko Naing hpung ni du nga ai rai nna, myen hpyen asuya ni kawn Internet, Phone matut mahkai lam ni yawng di kau ya lai wa sai lam hpe mung na chye lu ai.
MATUT HTI NA »
HK-L-Y (260) HPE KIA NI SA HTIM GASAT
September (18) bat Lahkawng
Wunpawng Mungdan Shanglawt Asuya Sinna Ginwang Dap BA (2) n pu Dung (11) na KAI myu tsaw share ninghkring ni gaw, September (15) ya shana daw hta Gat Shang Yang hte Mayan lapran kaw dap jung da ai myen asuya hpyen dap hk-l-y (260) ni a hpyen dap kaw sa htim gasat lai wa sai lam shiga na chye lu ai. N dai zaw KIA myu tsaw share ninghkring ni myen dap hpe sa htim gasat ai hta myen hpyen maga na si, hkala ai lam nga ai lam, gade ram si hkala ai lam hpe gaw hkrak n chye lu ai rai tim, si ai ni a mang ni hpe Namtu de wa makoi mayang lai wa sa lam hpe mung na chye lu ai.
MATUT HTI NA »
Subscribe to: Posts (Atom)


text:
Hkahku Mung hpyen yen ni hpe KBC n-gu buk 25 garum
- In Refugee
- Last Updated on 19 July 2012
- By KNG
- Hits: 727
Sumprabum kaw du nga ai hpyen yen tsinyam ni hpe Jinghpaw Wunpawng Hkalup Hpung Ginjaw (KBC) kaw nna n-gu buri 25, May 18, daini garum jaw sai lam chye lu ai.
May 15 ya kaw nna Sumprabum Hkalup Sasana Wang de grupyin mare buga hkan na hpyen yen tsinyam masha ni du wa ai hta, ya ten marai 56 du nga sai lam, sasana wang lit nga sara langai tsun ai.
Ndai hpyen yen masha ni gaw Hka Garan Yang hte Mai Htawng mare lahkawng na re.
KBC a n-gu garum ntum gaw shata mi a matu sha rai nna, tsinyam masha ni matut du wa na re majaw, shinggan malu masha hte tsi mawan garum ntum grau bai ra wa na re lam, matut chye lu ai.
Ya ten Myitkyina kaw n-gu buk mi Myen kyat 20,000 grupyin rai nga ai ten, lusha yak ai Hkahku Mung daju Sumprabum hta gaw n-gu buk mi kyat 40,000 re lam, buga masha ni tsun ai.
May 10 ya shani Sumprabum a dingda deng 30 jan tsan ai Hka Garan Yang mare na Myen dap hpe KIA ni hpya kau ya ai kaw nna Myitkyina-Putau mawdaw lam lapran gasat gala lam ni dingyang byin wa ai re.
Hpya kau ai Hka Garan Yang hpyendap kaw lai wa sai manga ya daram kaw nna Myen dap ni bai wa dung sai raitim, Myen dap gaw hprawng mat ai mare masha ni dum nta de wa na ahkang, May 18, bat Manga Ya shani du hkra n jaw shi ai lam, hpyen yen ni hpe lakap let chye lu ai.


text:
Shiga
Hpakan de shang wa ai Myen hpyen hpung gasat hkrum ai kaw 6 si, 15 hkala
- Post 10 October 2012
- Last Updated on 10 October 2012
- By KNG
- Hits: 847
Mani bat Lahkawng Ya shani lungseng maw mare daju Hpakan de shani shang wa ai Myen asuya hpyen hpung hpe KIA hte MHH Mungshawa hpyenla ni jawm shingla gasat ai kaw asuya maga 6 si, 15 hkala hkrum ai lam, MHH hpyendu langai tsun ai.
Shara lahkawng kaw gasat ai kaw KIA hte MHH maga si hkala n nga ai lam, tsun ai.
Nam Ya kaw nna Lawng Hkang de lung wa ai n-gun 150 asuya hpyen hpung hpe jahpawt hkying 7 daram hta Nam Ting loi mi lai lam hpunggaw (Pa-Tsau Kwi) kaw MHH Kung-6 ni aten kadun sinat kaji hte gap maru bun sai. Dai kaw Myen hpyen mang 3 taw nna du up (bu-mu) hte tau du up (du bu-mu) yan hte rau yawng 7 hkala hkrum ai lam, lahta na MHH hpyendu wa tsun ai.
Ndai hpyen hpung hpe sha, Hpakan lam Le Pyin hte Lawng Hkang lapran Hkauna Pa kaw bawm 4 hte KIA Dap 6 hpyenla ni yu sin kapaw dat sai re. Dai kaw Myen hpyenla 3 kahtap si nna kaga marai 8 mung hkala hkrum ai lam, MHH hpyendu wa tsun ai.
Dai hpawt bat Masum Ya shani jau nhtoi garai n htoi shi yang, hkying 3 a.m. hta kalang bai Hpakan de grau shani shang wa ai lahta na asuya hpyen hpung hpe mawdaw lam ntsa Nam Hpyit hte Maw Wan lapran Hpa I Lawk kaw KIA Dap 6 ni bawm 12 the hkap kapaw gasat dat sai re.
Ndai mabyin hta Myen hpyenla ginjup hkawm ai re majaw si hkala law na re lam, KIA hpyendu langai KNG Jinghpaw Shiga Dap de tsun wa sai re.
Kade si hkala hkrum ai jahpan hkrak n chye lu tim mawdaw lam ntsa sai kap taw ai hpe mu ai lam, lai hprang buga masha ni hpe lakap let chye lu ai.
Ndai asuya hpyen hpung gaw Mugawng kaw na lung wa ai rai nna shanhte a hkridun dap ni gaw--- Hk.M.Y Masat 381, Hk.M.Y Masat 382 hte Hk.M.Y Masat 390 ni rai ma ai lam, MHH hpyendu ni tsun ai.
Myen asuya gaw KIO kaw nna lungseng ahkun hkanse hta sha nga ai Hpakan hpe tsepkawp ga-up madu la na masing hte hpyen n-gun hpe Myitkyina-Hpakan lam, Tamahkan-Hpakan lam, lahkawng hku htu nga ai lam re.


text:
Hkrisamat Masat: Lawt Lu ai Makam Prat (mungga)
- In Sawk Madun Laika
- Last Updated on 27 December 2010
- By Hkringmudan Chyalai
- Hits: 2487
Ga hpaw
Mahte a Kabu Gara shiga laika hpe madung nna Yesu shangai wa ai lam hpe myit aru yu let Karai Kasang a mungga ginlen ninggun la ga. Shi gaw Luka zawn Mari hta madung n dat ai, hkringhtawng ni hta alak mi gawgap nna Yesu shangai wa ai lam hpe shi a shawa hpe tang dan wa sai. Yawsep hta madung dat ai ngu dara na hta, dai tengman ai mabyin hpe Mahte a Karai Masa hte htai dan ai gaw ahkyak madung tawn ai lam re. Mahte a laklai ai lam gaw Yesu shangai wa ai lam hpe rusai ahtik labau gawn dan ai lam hte Yesu a shinggyim prat hte shachyaw hkai dan ai lam re (1:1-17).
Ndai gaw shangai wa sai Marai Hkum Yesu a Masat hte seng nga ai. Mahte gaw Tsaban 1 Palestina mung a shinggyim wuhpawng masa hta “shinggyim masha a Masat” gaw kade ahkyak rai nga ai lam hpe htawng dan nga ai. Mahte a Marai Hkum Masat hku nna htawng dan ai Yesu gaw dai ning anhte ni yawng hpe kaning re ai Karai Kasang a mungga hpe htawn nga ai kun? jawm myit yu na, saw lajin ai.
I. Mahte Htawng Dan ai Rusai Ahtik labau na Yesu
Mahte a laklai ai lam gaw Yesu shangai wa ai lam hpe ahtik labau na Karai Masa, myihtoi aga hte hkai shachyaw dat ai lam re. Dai hta “ndai lam gaw Myihtoi ni a aga dik tup wa ai lam” hte “ginra a mying ni gun wa ai,” lam gaw Yesu a matu kaja wa ahkyak ai lam re. Mahte tang madun ai lam hpe Richard A. Horsley gaw “Makam Makawp ai Karai Masa lam” re nga ai. Ndai lam hpe Yesu a ahtik labau rusai gawn ladat hte Yesu a “amyu,” “rusai,” “hkringhtawng,” “shingni,” marai hkum ningja hpe madi madun dan sai.
1. Yesu gaw Abraham a Hkringhtawng na re ai lam (Mahte 1: 2-6a)
Abraham gaw kam sham ai lam a kumla rai nga ai. Shi nan Israela Yehowa hpe kam sham ai hpe madat mara ai hte sakse madun dan wa sai. Dai kam sham ai katsi gaw shi a dinghku masha, Israela hpe Karai Kasang a amyu hte shi a kashu kasha lasi wunli hkringhtawng hte shachyaw ya sai. Dai hta n ga dai ginsa gaw kam sham ai hte Karai Kasang a amyu tai na chyeju hkam la lu ai lam a kumla rai nga ai. Ya Mahte Yesu hpe Abraham a rusai hkringhtawng hte shachyaw ai lam gaw labau hte rusai masa sakse hpe madi madun ai lam n nga tim, makam masham a hkringhtawng hte ndai prat hta raitim dingyang shachyaw nga ai lam re. Dai ni Hkrisamat gaw anhte yawng hpe kam sham ai hte Karai Kasang a amyu, shi a nta masha, dinghku masha, kashu kasha tai lu ai chyeju hkam la nga ai lam hpe myit dum shangun nga ai.
2. Yesu gaw Dawi a Amyu Rai nga ai lam (Mahte 6b-11)
Dawi gaw Israela amyu masha ni a hkik hkam dik ai hkaw hkam re. Dai hpe shi a daru magam, ahkang aya hte Israela mungdan a shingkang hpe mungkan e tsaw dik shadan dan wa sai majaw re. Dai rai Dawi gaw mungkan ga na hkik hkam ai ahkang aya hpe kumla shapraw ai lam re. Raitim, Dawi hkik hkam ai hkaw hkam ahkang aya gaw Yehowa Karai Kasang kaw na rai nna Shi a hpung shingkang hpe shadan dan wa sai.
Yesu hpe Dawi a hkringhtawng hte shachyaw ai lam gaw Yesu hta hkik hkam ai daru magam hpung shingkang, arawng aya lam ni hpe madun dan ai lam re. Bai Karai Kasang a amyu Israel a hkik hkam ai shingkang hpe mung shadan dan wa sai. Teng gaw shanhte shawng e amyu pyi n re ai masha shingnawm, wamdam ai, myit mada shara n nga amyu rai nga ai. Amyu kaba ni e masha jahpan hta n sawn, n kaw n law di ai, shagyit kau ai, ginsup chyai na jai lang ai amyu rai nga ai lam hpe mung dum shangun nga ai.
Ya Yesu hpe Dawi a rusai hte shachyaw ya ai lam gaw Karai Kasang a amyu tai ai hte shanhte ni mungkan e hkik hkam wa ai lam hpe sakse hkam ya ai rai sai. Bai nna Yesu gaw hkaw hkam kasha rai nga ai lam, Israela a hkawhkam matut rai nga ai lam hte hkaw hkam ningnan rai nga ai lam hpe madi madun nga ai lam re. Dawi gaw shi ladaw e mungkan e hkik hkam dik ai hkaw hkam rai nga sai hte maren, Mahte gaw shi a mungkan prat a hkik hkam dik ai hkaw hkam amyu, hkaw hkam rai nga ai lam hpe htawng dan nga ai lam re.
Shi hkik hkam ai hpung shingkang, daru magam, arawng aya hpe masat dan ya wa sai. Dai rai dai ni anhte Christmas galaw ai lam gaw mungkan a hkik hkam dik ai hkaw hkam gaw Yesu rai nga ai hpe kalang bai shadum nga ai lam re. Shi a daru magam, ahkang aya gaw kaga mungkan mungdan ni a daru magam hte ahkang aya ni yawng hta grau hkik hkam nga ai lam hpe Dawi madun dan nga ai re. Dai rai anhte gaw ndai aten shi a shangai wa ai lam galaw ai gaw anhte mungkan e hkik hkam dik ai hkaw hkam wa a hkap la ai, nawku ai hte shi a up hkang ai daru magam ahkang aya n pu taw nga ai lam hpe yin la ai, shangang shakang la ai lam rai nga ai.
3. Yesu hpe Babylon na bawng dung ai prat hte shabung ai lam
Yesu a rusai ahtik labau gawn hkrat wa ai hta labau hta Israela amyu ni a “bawng dung ai prat” hte gawn shachyaw dan nga ai. Israela amyu masha ni a bawng prat hpe mung dum shai shangun nga ai. Bawng prat gaw dai amyu masha ni a tsin yam prat hte nni nkri lam hpe madi madun nga ai. Karai Kasang a amyu masha ni shi a ga n madat n mara ai, shi a tara hpe n hkan n sa ai, Karai Kasang hpe gumlang ai majaw hkrum kadup wa ai lam Myihtoi Esaia gaw tsun sai. Mahte ndai daw hta Yesu hpe bawng dung ai prat hte shachyaw ai lam hta Karai Kasang amyu masha ni a tsin yam prat hte shabung dan ai. Dai gaw Yesu a “nni nkri marai hkum” lam hpe madun dan nga ai. Dai gaw Karai Kasang amyu a malai, nni nkri hkrum ai ni a matu, tengman lam a matu “nni nkri hkrun lam” dagraw ai magam hpe kumla shapraw nga ai. Bai nna mung Karai Kasang a tengman lam a matu nni nkri marai hkum asak prat hta dagraw asak hkrung na mu mada shangun ai.
Ndai Yesu a rusai hpe gawn ai lam kaba masum gaw Karai Kasang a myit ra lam masum hpe madun dan nga ai:- kam sham ai asak hkrung lam, hkik hkam ai daru magam ahkang aya hta asak hkrung ai prat hte dai mayam a kandang hpe gun hpai nga na matu rai nga ai. Dai asak hkrung lam lai masum gaw shangai wa sai ma Yesu hta shadan dan wa sai hpe Mahte gaw masat madun dan ai lam rai nga ai.
II. Mahte Masat ai Shangai wa sai “Ma”
Dai hpang Mahte gaw masha langai a prat labau gawn nna shangai wa sai “ma” gaw kadai rai nga ai hpe “masat shagrin” da ai. Dai lam gaw shangai wa ai mabyin “Hkrisamat” a “masat lachyum” rai wa sai. Mahte a wuhpawng a matu Madu a lamu kasa Masat ai shangai wa sai “ma” gaw:
1. Dai Ma hpe “Yesu” ngu na rai nga ai (1:20-21)
“Yesu” ngu ai gaw Greek Iesous bai Hebrew mying “Joshua” kaw nna sa wa ai. Dai aga hkum gaw “Yehosua” kaw na gyit shalat la ai re. Dai rai langai, Yesu ngu ai lachyum gaw “Yehowa gaw Hkye hkrang la ai lam” re. Ndai gaw Yesu a dan dawng ai mying re. Lamu kasa Gabriela a ga hta … shi gaw shadang sha langai shangai shaprat na ra ai nna shi a mying hpe Yesu ngu nna shamying na ra ai, kaning rai nga yang shi gaw shi a amyu hpe shanhte a yubak mara kaw nna hkye hkrang la na matu re (1:20-21). Lahkawng, Yesu ngu ai lachyum gaw “Yehowa, garum et!” ngu ai re. Yehowa Karai Kasang e “garum la e law” ngu ai lachyum re. Lup si wa nga ai la wa-ngan langai a garum hpyi ai hkrap n-sen re; bai shinggyim hkum machyi ai num langai ai garum hpyi ai hkrap n-sen a lachyum re. Ndai gaw jaw ai Yehosua hpaji jaw ga lachyum re. Dai rai Yesu ngu ai mying nan gaw akyu hpyi ai ga langai re; dai gaw Karai Kasang kaw garum hpyi ai, hkrap ai n-sen langai re. Ndai nan mung atsam rawng dik ai akyu hpyi ga, n-sen, lam nan mung rai nga ai.
2. Dai ma hpe Emanuela ngu shamying na ra ai (1:23)
Anhte yawng “Emanuela” ga hkum lachyum hpe hkau chyap nga ai. Dawi Hkaw Hkam mung “Yehowa gaw Israela hpe shi a shut hpyit ai lam ni kaw nna hkye hkrang la na ra ai nga ai (Shk. 130:8). “Karai Kasang gaw anhte hte arau rai nga ai” ngu ai lachyum gaw Yesu a shangai sa wa ai hta shi a “hkye hkrang la ai amu hte arau rai nga a” hpe ndau ai lam mung rai nga ai. Karai Kasang anhte hte arau rai nga ai ngu ai lachyum gaw “anhte” ngu ai hta ka-ang tawn nga ai. Dai gaw “anhte” hpe jasan jaseng na, shamai na, shaprat sharawt na, ninggun shaja ya na hte hkye mawai la na matu rai nga ai (28:20).
Mahte gaw lamu kasa tsun ai hpe ahkyak tawn madi madun da ai gaw “shi a amyu hpe tinang a yubak mara kaw na hkye hkrang la na matu re.” (1:21) Ndai lam gaw “shi a amyu”- Karai Kasang a amyu a yubak lam, shut hpyit ai lam gaw grai laja lana rai nga ai lam hpe madi madun nga ai. Dai yubak panglai hkumpup panglai na kadai mung n lu hkye mawai la ai lam gaw ndai chyum daw hta Mahte madi madun nga ai.
III. Mahte Aten na Masat Shagrin La Ai Lam
Mahte shangai wa sai “ma Yesu” hpe ahtik labau ru sai gawn dan ai lam gaw dai aten na “masat shagrin da ai htung” hte matut nga ai lam shachyaw ya nga ai. Masat ai amu ngu ai gaw dai aten na daru magam ahkang aya lu ai wuhpung, masha, uphkang ai asuya hte ading tawk madun dan nga ai. Dai gaw Roma hkawseng mungdan gaw dai “masat ya lu ai” langai sha nga ai hkawseng mungdan re. Masat ai lam law law nga ai: ga shadawn, nawku htung gaw “Roma Hkawseng Caesar Octavious Augustus hpe nawku ai htung, mung uphkang lai gumshem hkawseng lai, sut masa lam hpe mayam lai hkai sha lam hte hkanse hta amyu myu hte rai nga ai.
Kade nna ai aten sha Herod gaw Yuda mung a Hkawhkam hku nna Roma hkawseng Augustu wa daru magam hte, masat la wa sai. Augustu gaw daru magam ahkang aya yawng hpe shi a hkawseng mungdan ting e magra jum da nga ai hte maren shi a daru magam hpe shi myit ra ai hku yawng mayawng hpe “masat la ai lam” galaw wa sai. Shi nan “hkye hkrang la ai lam” re ngu masat ndau wa sai. Hparai nga yang Roma hkawseng mungdan kata na laba ni a kasu kabrawng ai lam yawng hpe “shangap” shazim kau dat ai majaw “simsa lam lu la ai” wa sai. Ga shadawn Herod gaw shi a hkaw seng magam aya kashun wa hkrit tsang ai majaw sinpraw mung na magu hpaji rawng ai ni shi hpe wa san ai hpang Yuda mung Belehem hte makau grupyin na asak 2 ning hte de npu ma ni yawng hpe sat sharu kau dat sai (Mahte 2:18-18, cf. Yeremia 31:5).
Hpyen laba hte gumlang ai ni yawng hpe sat nat, sat shamyit, shagrawt sharu kau dat lu sai. Maga mi de daru magam n nga, ahkang aya n lu ai ni gaw “tinang kadai re ngu ai hpe masat la na ahkang n nga ai” prat re. De a malai daru magam lu ai ni a masat ai htang kata e sha asak hkrung nga ra ai. Ga shadawn Juda nawku htung hpe Roma nat karai htung shatai ya sai, Hkristan nawku htung hpe mung yuk ai nawku htung, Hkristan ni hpe mung mungkan hpe n seng ai ni, n ju ai ni, bai kaga majan dang la kau sai mungdan hte masha ni hpe gaw mayam, nchyang, dusat, arung arai ni hku sha masat wa sai. Ndai aten hta Mahte gaw shangai wa sai ma gaw “Yesu” re nga nna “masat ya sai” re.
Dai gaw “Yehowa e Garum La e Law” ngu ai akyu hpyi ai ga rai nga ai. Dai gaw Kasang hta lai nna Roma wa n garum ya lu ai lam hpe madun nga ai. Roma hkawseng magam hpe n kam ai sha Karai Kasang hpe kam sham ai lam hpe madi madun dan nga ai. Bai Roma wa hpe hpyi na malai Karai Kasang hpe hpyi ai lam re. Hpa majaw nga yang Roma wa gaw “hkye hkrang la ai lam, madu” ngu masat wa sai raitim, kaja wa hkye hkrang la ai lam majing hpe n galaw ya lu ai lam hpe madun dan nga ai. Bawng shadung ai lam hpe sha shabyin ya nga ai. Dai rai Mahte gaw shangai wa sai “ma” gaw “Yehowa Karai Kasang hpe hkye hkang la ai lam majing rai nga ai lam hte dai amu gaw “anhte” hte arau rai nga ai lam hpe “masat ya nga ai lam re.”
IV. Daru Magam hte Ahkang Aya Masat La nga ai kata na Anhte a Hkrisamat
J.W. shani yawng gaw n tara ai mung masa npu ai Hkrisamat poi ni hpe hpung masha, nawku hpung n gin hka mungdan kata bum pa layang hte shinggan shara shagu galaw nga ai aten re. Gumshem Myen hpyen asuya gaw lai wa sai 10 ning kaw nna tara shang asuya tsawp galai la na ninggam 7 mung masa lam matsun hte maren “masat la shakut nga” ai ladaw re. Dai amu gaw lai wa sai November 7 ya shani na ralata poi gaw tsaw dik ai shara rai sai. Tatut daru magam hpe hpyen ninggun hte “tinang kadai rai nga ai ngu ai hpe mungkan e masat hkam la lu na matu shakut nga ai” re. Shanhte a gawda ai tara kanu hpe 2008 ning e atik anang shawa myit ra hkam masat la wa sai. Dai hte maren hpyen daru magam hte mungdan a tara shang asuya hku shagrin masat la nga ai.
Ndai daru magam hte shanhte a masat la ai amu gaw:- langai, tara ai, rap ra ai nga nga nhtawm n tara ai maw lanyet sha rai nga ai. Myen mung a mung masa labau tengman ai hkridun munghpawm-democracy lai hpe ninghkap shaprai kau ai Gumshem-democracy lai hpe madaw shagrin wa sai. Lahkawng, Myen n re ai kaga amyu ni (Ethnicities) ni hpe mung masa pinra na tara shang shagrawt kau ai lam re. Kaga amyu ni hpe mung shalawm la ai nga nhtawm tatut gaw jahka kau ai amu galaw wa sai. Masum, mungdaw ni a ahkaw ahkang hpe jaw ai zawn rai nhtawm mungdaw shamat-ginjaw-hpyen lai masa hte ralata poi adang la sai. Mali, gahkyin la ai nga nhtawm shanhte hpe n madi shadaw ai yawng hpe hpyen hku nna masat, kabai kau nga ai. Ndai lam ni hpe yu ai shaloi daru magam laba hte Gumshem asuya gaw daru magam n nga ai, masha mayen maga rai nga ai, dip kaup tawn ai mung shawa, shanhte hte n bung ai kaga amyu ni, nawku makam masham gaw tara n shang ai, madang n nga ai, mayam amyu, makam ni ngu masat kau ai lam rai nga ai. Dai rai daru magam Myen hpyen gumshem gaw tengman, rapra lam, simsa lam, bawngring lam, gahkyin gumdin lam, shimlam, lakawn ai lam, gam jaw ya ai lam ni nga “tinang hkrai masat la nga ai raitim” dai hte wa shakap ninghtan shai ai lam hpe chyu sha she galaw nga ai.
1. Yesu ngu ai gaw Yehowa Karai Kasang e “Garum la rit” ngu ai anhte akyu hpyi ga
Ndai zawn re ai daru magam hte tinang kadai re ngu Roma Hkawseng lai “masat la ai” aten Mahte gaw “shangai wa sai ma” gaw “Yesu” re ngu shi a mungkan hpe htawn dan sai. Dai ni Mahte gaw shi a Kabu Gara Shiga Laika hta “shangai wa sai ma gaw “Yesu” rai nga ai hpe madi madun dan nga ai. Dai gaw daru magam n nga anhte yawng gaw “lup si nga wa ai la wa ngan, bai shinggyim hkum machyi nga ai anum langai” zawn tinang a atsam hte kaning di, garu, kaning re ladat hte mung shalawt la lu na lam n nga sai. Dai majaw “anhte hkrap let dai ni Yehowa e garum la rit” ngu akyu hpyi na lam hpe shadum nga ai. Mahte madi madun ai gaw Israela amyu a matu Yehowa Karai Kasang hta lai nna “garum la na wa” kadai n nga sai lam re.
Shanhte Herod hpe shanhte a saidaw re majaw grai kam kaba hte myit mada wa sai tim, Roma wa she shi a kawa re, shi a amyu masha ni hpe gaw Roma hkawseng magam Augustu wa kam hkra, shi kaw na Mung up du daru magam lu na matu tinggyeng akyu a matu sha jai lang kau wa sai. Herod wa gaw daru magam hkra wa yawng kasha, madu jan, nta masha yawng hpe sat kau sai. Dai majaw Caesar Augustu shala let tsun ai “Ngai gaw Herod a ma wa tai na hta Herod a ningwa madaw tai na nngai” nga wa sai. Anhte amyu gaw ringchying ai hkringhtawng n nga shi ai majaw kaga ni hpe ladu lai kam ai amyu re. Raitim Mahte madi madun ai gaw anhte a Hpanwa Ningsang Karai Kasawng Chyahtum Chyalai Chyewa Ningchyang chyu sha Anhte hpe “Garum ai lam majing jaw ya ai lam” hpe shadum nga ai. Anhte hpe daru magam lu ai ni tsepkaw n masat, n garum la tim “Yesu” anhte tsun nga yang “Karai Kasang anhte hpe Garum la Masat la na” rai nga ai. Dai ga gaw anhte a akyu hpyi ai ga n teng n man n tara ai daru magam ni hpe n kam ai, n naw ai sha Karai Kasang hpe chyu sha nawku ai, kam sham ai, hpyi ai lam re.
2. Yesu ngu ai gaw Yehowa Karai Kasang gaw anhte hpe hkye la ai kumla
Yesu shangai wa ai lam gaw dai ni anhte hpe kadai ni n hkye la lu ai raitim Yesu hku nna Karai Kasang gaw hkye la ai, mawai la nga ai lam hpe madun dan nga ai. Dai hkye hkrang la ai amu gaw tut arau rai nga ai lam hpe dai shi a mying “Emanuela” (Mahte 2:23) ngu ai ga shadum nga ai. Daru magam lu ai Roma ni Israela ni hpe n hkye la lu ai raitim, Karai Kasang gaw shanhte hpe hkye la sai lam hpe Mahte gaw htawng dan nga ai.
Dai hte maren gumshem Myen hpyen asuya a “dip up anhte hpe shamyit ai masing kaw nna Karai Kasang gaw hkye hkrang la nga ai hpe anhte hpe shadum nga ai” re. Dai gaw anhte amyu ni Jinat a ninghtawng na lawt wa nna galu kaba wa ai gaw sakse re. Shawng e kadai mung amyu hku masat ai n re, Karai Kasang nan hkye mawoi la nna Shi a amyu langai hku nna Masat ya sai re. Dai ni mung ning re tsadan a agung alau, gumshem wa anhte hpe shamyit nga ai raitim, Karai Kasang a anhte hpe hkye hkrang la ai amu gaw n dawm kau ai, anhte hte arau rai nga ai hpe shadum nga ai re.
3. Tengman ai Karai Kasang a Hkye hkrang la ai amu hpe Masat shagrin da na
Dai hpe Mahte gaw Yesu hpe labau Karai masa hte shachyaw hkai nna htai dan wa sai. Dai gaw Karai Kasang a hkye hkrang la ai amu gaw Abraham zawn re kamsham ai kasi, Dawi zawn re hkik hkam ai Karai Kasang a daru magam hpe hkrang shala let mungkan hta shadan shadawng ai kasi hte chyahtum chyalai Madu Yesu a nni nkri prat hte Karai Kasang a hkye hkrang la ai amu hpe hkap la, lit la, gun hpai ai, makam, tengman ai ahkang aya hte wenyi a lanu lahku lanawn lakawn ai amu hte hkrang shapraw sa wa na matu rai nga ai.
Israela hpe Karai Kasang hkye hkrang mawai la ai lam gaw dai Karai Kasang a hkye hkrang la ai amu hpe matut manoi masat shagrin da na matu re. Grup-yin hkan hte mungkan e n teng n man ai, gum shem n pu dip da hkrum ai lam ni hpe mung mu mada nna Yesu hte dai Karai Kasang a masing hpe tut e shagrin da na matu Mahte gaw labau hte shachyaw dan nga ai. Dai rai anhte Karai Kasang hpe kam sham let tatut n hkru ai lam hpe shading sharai ai lam gaw Karai Kasang a tengman ai hkye hkrang la ai amu hpe galaw nga ai rai nga ai. Dai tengman amu hta anhte amyu ni hpe mung shaga la ai hte mungkan ga de Karai Kasang a mungdan gaw de na matu rai nga ai. Ndai amu ga n jaw ai hku nna mungkan a madu, tengman lam a hkaw hkam, simsa, bawngring lam ni re nga ai daru magam gumshem lai hpe n masat ai hte sharai ai lam rai ai lam madaw rai nga ai. Dai na Karai Kasang a tengman ai hkye hkrang la ai amu hpe madu Yesu hta masat la ai lam rai nga ai.
Hpungdim
Tsawra ai J.W. Hkristan hpung masha ni e anhte a asak hkrung lam gaw kaja wa lawt lu ai asak hkrung lam hpe gaw de ahkyak madung rai nga ai hpe Mahte gaw Yesu a labau rusai hkringhtawng lai hte masat madun wa sai. Yesu shangai wa ai lam nan Daru magam lu ai Roma hkawseng mung, hkawseng magam hte shanhte mungkan a karai, hkawhkam majing rai nga ai lam hpe “n masat ai sha, ninghkap sharai ai lam” re. Shangai wa sai Yesu she Karai Kasang a hkye hkrang la ai lam, hkye hkrang la ai amu, lup si wa ai ni hpe garum la ai wa rai nga ai hpe madaw “masat madi madun” wa sai.
Anhte prat hta gumshem wa gaw “shi kadai rai nga ai hpe mung masa, sut masa, htunghking lai ni hte masat la nga ai” re. Ning re aten Yesu shangai wa ai Hkrisamat gaw “kaja wa Karai Kasang hkye hkrang la ai amu” gaw anhte hta madun dan sai, matut mung hkye hkrang la ai amu arau galaw nga ai hpe shadum nga ai. Dai rai “gumshem wa a masu ai hkye la ai amu hpe n masat ai sha “tengman ai hkye hkrang ai Karai Kasang a hkye hkrang la ai amu hpe madaw masat let asak hkrung sa wa na” matu shadum nga ai.
Dai gaw anhte Hkristan ni a Karai Kasang Yesu hta kasi madun dan ai “Lawt lu amu” rai nga ai. Dai hpe Karai Kasang hpe kam sham ai, Shi a ahkang aya hte Yesu zawn sak jaw gun hpai ai hte mungkan e Karai up ai mungdan shabyin na matu rai nga ai. Anhte kaw makam masham, Karai Kasang a ahkang aya, Yesu n re, raitim “jai lang hkam ai ni” gaw mai tai nga ai. Kaning rai nga yang Karai Kasang gaw anhte hte arau rai nga ai. Dai majaw anhte J.W. sha ni gaw, “teng man ai hkye hkrang la ai lam a lakung lakap ni tai ra na” hpe, ndai Mahte htawn ai Hkrisamat mungga gaw ninggun jaw shadum nga ai law.


text:
Kala Mung nga Singpho myusha ni a mabyin hte shawnglam
- In Sawk Madun Laika
- Last Updated on 25 July 2009
- By Theodendron (A.M)
- Hits: 5770
Anhte myusha ni, Kala mung hta nga ai shaning tsa lam kahtap mat wa ai hte maren, Kala myusha ni a htung lai, ga mung ram ram wa kayau mat wa nga sai; rai timung shaga ai ga mahku n’sen ni gaw Kanu Jinghpaw mungdan, Putau, Machyangbaw ginra na “Duleng ga,” “Malihkrang Walawng grupyin ni hta shaga lang nga ai ga mahku n’sen,” hte “Hugawng ga mahku n’sen” ni hte raw hkrak rai nga ai law.
Dai ni ahkyak madung gaw, Kala mung nga Chyurum Singpho myusha ni hta Jinghpaw (Singpho) laika nga nna hkrak rai n lu jai lang shi nga ma ai. Raitim, ya dai ni Arunachal shara ram ram hkan gaw Singpho Development Society hku nna woi ningshawn shaw let Singpho lik hpe ram ram wa jai lang nga masai hpe mu lu nga ai. Sha n-ga, Assam mungdaw shara nkau ni hkan mung Singpho lik (Ola Hanson gin shalat da ai laika kanu) hpe sharin achyin lang hpang nga masai.
Anhte Chyurum Jinghpaw myusha ni yawng, nga ai mungdan n bung tim, asak sai lam snr shaga lang ai laika,htunghking langai sha rai nga ga ai rai yang gaw, jasam masha ni kade law ai a lapran e nga tim n mat na re. Ya na zawn, Kala mung nga Chyurum Jinghpaw (Singpho) myusha ni wa; “endangered languages or tribe” (mat magang nga sai Jinghpaw (Singpho) myusha ni, shanhte a shaga lang ai ‘ga’ hte htung lailen ni nga” nna masat hkrum nga sai hpe Dr.Stephen Morey a laika buk hta mu lu ai lam gaw n teng, n grin wa na re. Hpa majaw nga yang, amyu langai mat wa nga ai ngu masat hkrum ai lam gaw “Ndai myusha ni a shaga lang ai ga, hte htunghking lailen” hpe tat kau mat wa ai majaw rai nga ai.
Ya dai ni gaw; “mat magang nga ai myusha (Singpho) snr ga htunghking lailen” nga nna masat hkrum nga ai hta grau hkrit tsang ra ai (Most endangered languages) lam gaw; “N law la ai Kala mung nga Chyurum Jinghpaw (Singpho) myu ni hpe brang ayai kau shangun hkyen ai sumprat kaba langai mi pru nga sai re.” Ndai lam gaw Australian mungchying sha Dr. Stephen Morey hku nna, Jinghpaw (Singpho) laika langai bai gin shalat shapraw magang ya nga sai lam rai nga ai. Ndai shi ka da ai Jinghpaw (Singpho) laika hpe 2009, Feb. 22 ya (Shapawng Yawng Manau Poi kaba ngut ai hpang) hta Katetawng Mare, Tinsukia Dist., Assam hta masat shagrin la nna gaw Government jawng hta third language (nambat 3 laika) hku nna sharin hpang wa na hpe chye lu ai.
- Kala mung nga myusha ni hta kaga, Maru, Lashi, Zaiwa, Nung, Rawang nga nna n nga ai, Jinghpaw (Singpho) san san hte Lisu myu hpan sha nga ai re, anhte hpa majaw “ga langai, laika langai sha n mai byin na rai ta?
- Amyusha langai kata hta laika hpan law law lang ra wa na i?
- Laika n bung jang anhte myusha ni kaning rai byin wa na rai ta?
Dr. Stephen Morey gaw Endangered Languages Documentation Program hta shi hku nna gaw: A Comprehensive Documentation of the Tarung and Singpho Languages nga nna, hpunau ni a kata hta du shang nga ai shaning mu na wa sai. Shi a project gaw “mat magang wa nga sai Singpho myusha ni hpe npawt ndung hkridun tam la n mu mat wa hkra byin shangun kau lu ai” project rai nga ai. Hpa majaw nga yang shi a Thesis/research (sawk tam) laika buk hta mung Anhte Jinghpaw (Singpho) myusha ni hpe Sam amyu hpan a lakung langai hku nna bang da ai hpe mu lu ai. Dai majaw “aga, laika n bung mat ai hpang gaw” shi ka da ai labau Sam amyu a lakung langai sha re nga ai lam gaw teng mat wa na rai nga ai.
Shi a project gaw, Miwa (Hkye) mung, Myen (Man) mung hte Kala mung hta nga ai Chyurum Jinghpaw (Singpho) myusha ni yawng hpe ‘Chyu’ n rum ai, jasam amyu kaga ga she shatai kau hkyen ai lam she rai nga ai.
- Shapawng Yawng Manau Poi kaba hpe lai wa sai 1985 ning kaw nna ya dai ni du hkra Chyurum hpunau ni yawng myit hkrum let manau dum lu nga ai re.
- Lama na, ‘ga, laika’ n bung mat, laika kaga ga lang mat wa ai rai yang gara hkawng (shara) aga laika hpe madung shatai nna manau dum na?
- shada da gara hku matut mahkai wa na?
- Sai langai sha rai ga ai ngu na, hpa ningja (identity) hpe madun na?
- Chyurum hpunau (Miwa, Myen) na ni rau gara hku matut mahkai wa sana?
- N shai wa na i?
- Shaning tsa lam bai kahtap wa jang anhte Singpho myusha ni kaning rai mat sana?
Tsawra ai Chyurum Jinghpaw Wunpawng sha ni e… myit yu yang sin machyi la n’ngai law, yawng ndai Dr. Stephen Morey a project (bungli masing) gaw anhte Chyurum hpunau ni yawng (Myen, Miwa, Kala mung) nga nna mungdan shai ai hte amyu shai kau shangun ai lamang snr Kala mung Hpunau (Singpho) amyusha ni a kata hta aga, laika jashai kau nna, kaga (Sam) amyu ni a kata hta bang kau hkyen ai lamang rai nga ai hpe mu mada ai. Dai majaw, tsawra ai myusha ni yawng ndai Dr. Stephen Morey a project tang madun ai lam hpe myit yu nna shi hpe adik tawk (English) hku nna, amyusha yawng a malai matut mahkai, hkrum jahta, shading sharai la ga ngu nna saw lajin dat n’ngai law.
Dr. Stephen Morey a hkringdat gaw:
Dr. Stephen Morey4Sims Street.Sandringhan VIC 3191, Australia.Tel. 61395981122Email. This email address is being protected from spambots. You need JavaScript enabled to view it.